
DULI. 


NA OPROŠTAJU 
KOD JAPANSKOG 
VELEPOSLANIKA 


Potvrđena dobra 
suradnja Lepoglave 
i Japana koja 

je započeta 
zahvaljujući 
lepoglavskoj čipki. 


U povodu završetka svog 
veleposlaničkog mandata japanski 
veleposlanik Yoshio Tamura 20. 
siječnja u svojoj je rezidenciji na 
zagrebačkim Remetama prire- 
dio svečani prijam za uži krug 
gostiju. Među njima bilo je i 
izaslanstvo grada Lepoglave na 
čelu s gradonačelnikom Marijanom 
Škvarićem. Uz njega gradsko su 
izaslanstvo činili i dogradonačelnik 
Alojz Gredelj, predsjednik 
Gradskog vijeća Zorislav Rodek i 
zamjenik predsjednika Ekomuzeja 
Mirko Varović. 

Suradnja veleposlanika 
Yoshia Tamure i grada Lepoglave 
obilježena je njegovim pos- 
jetima međunarodnim čipkarskim 
festivalima na kojima je isticao 
kako zahvaljujući čipki sve više 
Japanaca upoznaje Lepoglavu. Uz 
čipku japanski je veleposlanik velik 
interes pokazao za lepoglavska 
iskustva u rješavanju problema od- 
laska mladih ljudi iz manjih sredina 
u veće gradove s kojim se, kao i u 
Lepoglavi, susreću i u Japanu. 

- U ožujku 2010. godine 
veleposlanik je posjetio i našu 
poduzetničku zonu gdje smo 
dogovarali proširenje međusobne 
suradnje i na gospodarski segment 
— rekao je gradonačelnik Marijan 
Škvarić ističući dobre primjere 
suradnje Lepoglave i Japana. 


foto: arhiva Grada Lepoglave 

IZASLANSTVO GRADA U POSJETU POLJSKOJ CZESTOCHOWI 


Ona će započeti u svibnju održavanjem simpozija o stilu i načinu života pavlina. 


Predstavnici gradova Lepoglave i Czestochowe na čelu s gradonačelnicima Marijanom Škvarićem i 


Krzysztofom Matyjaszczykom 
Gradonačelnik Marijan Škvarić, 
vijećnik Alojz Špičko, voditelj Pro- 
jektno-razvojnog ureda Emil Tkalec 
i voditeljica poslovnice Turističke 
agencije Sinergija Nevenka Šoštar 
od 15. do 17. ožujka boravili su 
u poljskom gradu  Czestochowi. 
Posjet je bio dio organiziranog 
hodočašća u tamošnje marijansko 
svetište Jasna Gora na koje su pošli 
i brojni Lepoglavčani. Veleposlanst- 
vo Republike Hrvatske u Varšavi za 
gradonačelnika i njegove suradnike 
organiziralo je niz sastanaka s vele- 
poslanikom Ivanom Del Vechiom, 
gradonačelnikom Czestochowe 
Krzysztofom = Matyjaszczykom te 
Akademie 


velečasnim dr. Stanislawom Lupin- 


rektorom Polonijne 


skim. 


Czestochowa i Lepoglava gradovi su bogate kulturne baštine 


Lepoglavski hodočasnici i gradsko izaslanstvo ispred kipa pape Ivana 
Pavla II., poljskog pape i velikog prijatelja Hrvatske 


mx _| 


Na sastanku u uredu 
gradonačelnika Czestochowe razgo- 
varalo se o svim područjima na 
kojima je moguća suradnja dvaju 
gradova. Prije svega o turizmu, i to 
hodočasničkom. Budući da velik dio 
poljskih turista automobilima putuje 
na odmor u Hrvatsku, Lepoglava i 
cijela Varaždinska županija imaju 
mnoštvo sadržaja za aktivan od- 
mor koje mogu ponuditi turistima. 
Prirodne ljepote, kultura i tradicija 
ono su što privlači Poljake, a čega 
u Lepoglavi ne nedostaje. Još jedna 
tema razgovora bilo je korištenje 
fondova Europske unije iz kojih je 
Poljska izvukla najviše novaca od 
svih zemalja EU-a. Matyjaszczyk je 
ponudio konkretnu pomoć u vezi s 
pretpristupnim fondovima. Dogov- 
oreno je i da će se Lepoglava krajem 
kolovoza predstaviti na tamošnjoj 
manifestaciji koja se održava u po- 
vodu Dana kruha. To je ujedno i 
jedna od najposjećenijih manifestaci- 
ja u južnoj Poljskoj. Lepoglava, ali i 
Varaždinska županija dobit će tako 
prostor za prezentaciju svojih vred- 
nota, poljoprivrede, gospodarstva 
i turizma. A u vrijeme održavanja 
sajma nije isključena ni mogućnost 
organizacije poljsko-hrvatskog  gos- 
podarskog foruma. 

Ništa manje uspješan nije bio 
ni sastanak kod rektora Akademie 
Polonijne, njegova savjetnika dr. 
Mateusza Wilinskog i predsjednika 


Posjet Czestochowi bio je dio organiziranog hodoćašća građana, a rezultirao je suradnjom na brojnim područjima. 


Poljsko-hrvatske regionalne trgovin- 
ske i industrijske komore Zbigniewa 
Miszczyka. Naime, dva grada povezu- 
je bogata kulturno-povijesna tradici- 
ja, prije svega pavlinski red. Gener- 
alna uprava pavlina nalazi se upravo u 
poljskom nacionalnom svetištu Jasne 
gore u Czestochowi odakle je i kren- 
ula obnova pavlinskog reda nakon 
što ih je 1786. austrijski car Josip II. 
ukinuo. Pretpostavlja se da su pavlini 
koji su otišli iz Lepoglave u Czesto- 
chowu ponijeli materijale i rukopise 


koji se još uvijek nalaze u tom gra- 


—— 


Lepoglavska čipka za poljske 
prijatelje 


du. Stoga je dogovoreno održavanje 
simpozija o stilu, načinu i filozofiji 
življenja pavlina koji će biti održan 
u svibnju u Czestochowi. Akademia 
želi pružiti pomoć u istraživanju pav- 
linskih arhiva, rukopisa, studentskih 
i znanstvenih arhiva. Kopije ovih vri- 
jednih spisa mogle bi biti dio sastavni 
dio budućeg Ekomuzeja Lepoglava. 

Akademia  Polonijna osnivač 
je sveučilišta Jasnogorsko koji tre- 
nutno pohađa oko 2600 studenata, 
a u budućnosti planira i razmjenu 
studenata. Lepoglavski su studenti 
dobrodošli. Poljsku i Hrvatsku pov- 
ezuje i čipka pa je s veleposlanikom 
dogovoren nastup čipkarica iz Bobo- 
ve na ovogodišnjem Međunarodnom 
čipkarskom festivalu u Lepoglavi. 

- Posjet Czestochowi rezultirao 


je konkretnom suradnjom na bro- 


, ZT M. 
Marijansko svetište Jasna Gora 
jnim područjima, u turizmu, gospo- 
darstvu, ali, prije svega, i u kulturi. 
Zadovoljan sam što će se ta suradnja 
nastaviti i što su nas u Czestochowi 
prihvatili kao ravnopravne partnere u 
svojim projektima. Ne sumnjam da 
će nam njihovo iskustvo pomoći i pri- 
likom korištenja europskih fondova u 
čemu sa šest već realiziranih projekata 
daleko odskačemo od ostalih gradova 
u regiji - rekao je gradonačelnik Mari- 
jan Škvarić. 


NOVA FUNKCIJA GRADONAČELNIKA 


Na temelju iskustva kao gradonačelnika i gospodarstvenika Škvarić će se zalagati za gospodarski razvoj, bolju prometnu povezanost Lepo- 
glave, vraćanje srednjeg i visokog obrazovanja u grad prvog hrvatskog sveučilišta te premještaj kaznionice iz centra grada. 


Lepoglava je nakon 20 godina 
dobila svog predstavnika u Hrvatskom 
saboru. = Gradonačelnik — Marijan 
Škvarić 15. je ožujka položio svečanu 
zakletvu čime je započeo svoj mandat 
u 7. sazivu Hrvatskog sabora. Na toj 
funkciji mijenja stranačkog kolegu, 
HNS-ova Anđelka Topolovca koji 
je postao članom Uprave Narodnih 
novina. No Škvarić će i dalje ostati 
lepoglavski gradonačelnik. 

- Ulazak u Sabor velika je 
odgovornost, a smatram to potvrdom 
svojeg zalaganja, angažmanai iskustva 
u HNS-u, ali i kao gradonačelnika i 
gospodarstvenika. Kao inženjer drvne 
industrije imam 18 godina radnog 
iskustva u struci što će mi pomoći 
u kreiranju i donošenju ključnih 
gospodarskih odluka. Četiri godine 
bio sam predsjednik lepoglavskog 
Gradskog vijeća, a već sam sedam 
godina gradonačelnik pa znam kako 


foto: arhiva Hrvatskog sabora 


Saborski zastupnik Marijan Škvarić 


funkcioniraju predstavnička tijela i 
lokalne samouprave - rekao je Škvarić 
te nadodao - Ta će mi iskustva puno 
pomoći da se u Saboru zalažem 
za daljnji razvoj grada Lepoglave 
u gospodarskom, društvenom i 
komunalnom dijelu, ali isto tako i 


svoje treće izborne jedinice. Uključit 
će se u izradu projekata iz fondova 
Europske unije jer se na tom području 
grad Lepoglava s već šest realiziranih 
projekata ima čime pohvaliti i tu 
može biti uzor brojnim gradovima i 
općinama. 

Škvarić je najavio kako će se 
na novoj dužnosti još intenzivnije 
zalagati za otvaranje novih radnih 
mjesta, a prioritet svih zastupnika s 
ovog područja bit će osigurati bolju 
prometnu = povezanost, = odnosno 
ubrzati izgradnju brze spojne ceste 
između Varaždina i Krapine. - Kao 
gradonačelnik UNESCO-va grada 
kulture i prvog hrvatskog sveučilišta 
želja mi je mladim Lepoglavčanima 
omogućiti da srednju školu, a kasnije 
i neku poslovnu školu pohađaju u 
svojem gradu - istaknuo je Škvarić 
najavivši tako mogućnost osnivanja 
srednje te više poslovne škole u 


Lepoglavi. Novi saborski zastupnik 

najavio je i da će se zalagati za 

premještaj kaznionice iz centra na 

periferiju grada, točnije u Čret, gdje 

se mogu osigurati bolji uvjeti za rad, 
ki 5 


povećati kapaciteti kaznionice, ali i 
osigurati nova zapošljavanja. Škvarić 
je nadodao i kako će podržati novi 
Zakon o regionalnoj samoupravi koji 
će potaknuti decentralizaciju. 


U saborske klupe nakon 20 godina sjest će zastupnik s područja grada 


Lepoglave 


GRAD PROJEKATA | U 2012. U pripremi brojni projekti za daljni razvoj grada 
Grad Lepoglava zna kako osigurati sredstva za realizaciju projekata 


Gotova je projektna dokumentacija za dvadesetak projekata spremnih za kandidiranje prema raznim fondovima. 


Grad Lepoglava partner je 
slovenskoj općini Podčetrtek u 
projektu koji će biti kandidiran 
prema IPA pretpristupnom 
programu Europske unije. Zajedno 
će tražiti sredstva za realizaciju 
programa Ekomuzeja u Lepoglavi, 
prostora koji će isticati vrijednosti 
povijesno-kulturne tradicije i baštine, 
te Info-centra u Podčetrtku. Ove 
partnere povezuje povijest, kultura i 
tradicija. Prije svega pavlini i njihov 
bivši samostan Olimje koji se nalazi 
u Podčetrtku, a koji je oslikao Ivan 
Ranger. Partneri će tražiti sredstva 
za izradu projektne dokumentacije 
čija je vrijednost 250 tisuća kuna za 
Ekomuzej i isto toliko za info-točku. 

Jošš će jedan projekt biti 
kandidiran prema IPA programu. 
Lepoglava, Bednja te slovenska 


općina Videm i grad _ Maribor 
tražit će sredstva za izradu studije 
i projektne dokumentacije = za 
izgradnju kanalizacijskog sustava u 
pograničnom = području. Maribor 
i Videm žele uz izradu projektne 
dokumentacije = napraviti = pilot- 
projekte i izgradnju kanalizacije. 
Naime, pogranično je područje 
specifično, tamo se ne može raditi 
sustav s  pročistačem i glavnim 
kolektorom. = Ideja je = raditi 
pročistače manjih dimenzija od 
pet do dvadesetak kuća koji će biti 
objedinjeni u zajednički sustav. 
Studija će pokazati na koji je način 
najbolje napraviti kanalizaciju, je li 
bolje koristiti klasične ili tzv. zelene 
pročistače. 

Čini se kako su Slovenci pronašli 
dobrog partnera u gradu Lepoglavi pa 


je u planu projekt sličan 112 u kojem 
su partneri Varaždinska županija te 
ponovno Videm i Maribor. Riječ je 
o razvoju civilne zaštite, vatrogastva, 
obavještavanja i uzbunjivanja. 

Također, u planu je i priprema 
nekoliko projekata vezanih uz 
razvoj gospodarstva u suradnji 
s Gospodarskom komorom 
Varaždinske županije i slovenskim 
Prujem. 

Ove će godine biti kandidiran 
i projekt prema IPARD-ovoj mjeri 
301 za zaštitu okoliša. Lepoglava 
će samostalno prijaviti izgradnju 
pročistača u Kamenici. Naime, ove 
godine završava izgradnja posljednjeg, 
petog = kraka = sustava = cestovne 
odvodnje i nogostupa, nakon čega 
slijedi izgradnja pročistača. Projekt je 
vrijedan dva milijuna kuna. 


Ostali projekti spremni 


za kandidaturu 


- izgradnja Ekomuzeja Lepoglava 

- izgradnja sportskog kampa 

- asfaltiranje lokalnih nerazvrstanih cesta 

- javna rasvjeta u Mihanovićevoj ulici 

- javna rasvjeta uz državnu cestu D 35 

- izgradnja vatrogasnog doma u 
Kamenici 

- proširenje Dječeg vrtića u Lepoglavi 

- izgradnja dvodijelne školske dvorane 
u Kamenici 

- izgradnja nogostupa u centru 
Lepoglave 

- izgradnja mosta “Gusinjak" preko rijeke 
Bednje 

- izgradnja trafostanice u poduzetničkoj 
zoni 


- izgradnja prilazne rampe za invalide 
i prijamne kancelarije uz rekonstrukciju 
ko'tlovnice u gradskoj upravi 

- nabava vatrogasnog navalnog vozila 


Budući vatrogasni centar u Lepoglavi 


Desetak = projekata bit = će 
kandidirano prema = programu 
EIB III. koji se financira u okviru 
Europske i Svjetske banke preko 
resornih ministarstava. Naglasak je 
na izgradnji kanalizacijskog sustava 
u centru grada koji je upućen 
Hrvatskim vodama i  resornom 
ministarstvu te projektu izgradnje 
vodovoda Kameničko Podgorje. 


Građani Lepoglave većinom za ulazak Hrvatske u Europsku uniju 


Za ulazak u EU glasalo je 76,31 posto glasača s područja grada Lepoglave izašlih na referendum. Protiv ulaska bilo je 23,26 posto glasača. 


Hrvatskom DA za Europsku 
uniju = priključila se većina 
lepoglavskih građana. — Naime, 
76,31 posto ili 2 657 glasača s 
područja grada Lepoglave izašlih 
na referendum o ulasku Hrvatske 
u Europsku uniju dalo je svoj glas 
za ulazak izrazivši time želju da 
Hrvatska postane 28. zemlja članica 
Europske unije. Protiv ulaska 
izjasnilo se 810 ili 23,26 posto 
glasača. Nevažećih je bilo 15 listića. 

To su rezultati koje je objavilo 
Državno = izborno = povjerenstvo 
nakon što je obrađeno svih 19 
glasačkih mjesta na lepoglavskom 
području na koje je izašlo 3 482 
od ukupno 6 732 glasača ili 51,72 
posto. 

- Od Europske unije grad 
Lepoglava dosada je imao korist 


i očekuje se da će ona ulaskom u 
Uniju u budućnosti biti još veća. 
Grad Lepoglava spreman je prihvatiti 
izazove, ali i iskoristiti sve prednosti 


koje donosi članstvo u Uniji. Potvrdili 
smo to sa šest projekata realiziranih 
zahvaljujući sredstvima dobivenima 
iz pretpristupnih fondova Europske 


unije. Svakako najveći među njima 
je = projekt = Turističko-kulturno 
informativnog centra koji je značajno 
unaprijedio kvalitetu, prije svega, 
društvenog života građana. Ulaskom 
u Uniju na raspolaganju će nam 
biti još veća sredstva koja ćemo 
kvalitetnim projektima = nastojati 
usmjeriti prema gradu Lepoglavi. 
Za to imamo iskustva i sposobnosti 
— rekao je gradonačelnik Marijan 
Škvarić. 

Ishod referenduma lepoglavskim 
je građanima važan i zbog toga što je 
grad Lepoglava pogranično područje 
te graniči sa Slovenijom, jednom od 
članica Europske unije. 

- Proteklih godina građani su 
nažalost osjetili što znači schengenski 
režim prelaska granice. Zatvoren je 
granični prijelaz Zlogonje, jedini na 


gradskom području, što građanima 
stvara velike probleme, posebice 
onima zaposlenima u Sloveniji. Uz 
sve uložene napore da se prijelaz 
ponovno otvori, on je i dalje 
zatvoren. Najsigurniji način da 
izbjegnemo tu barijeru i osiguramo 
slobodan protok ljudi i robe jest 
ulazak Hrvatske u Europsku uniju. 
To će našim građanima, koji su u 
velikoj mjeri povezani sa zemljama 
Europske unije i usmjereni prema 
njima, znatno olakšati život - navodi 
gradonačelnik  Škvarić dodajući 
kako su veze Hrvatske i Slovenije 
na ovom području posebice čvrste 
i kako su uvijek donosile korist 
građanima s obje strane granične 
crte koja nas je proteklih godina više 
razdvajala nego spajala. 

GRADSKO VIJEĆE Vijećnici održali 27. sjednicu 


Važeći prostorni plan star je devet godina, a njegove izmjene pet. Donošenjem drugih izmjena on će biti usklađen sa Zakonom o prostornom 
uređenju i gradnji, Pravilnikom o sadržaju, mjerilima kartografskih prikaza, obaveznim prostornim pokazateljima i standardom elaborata pros- 
tornih klanova te ostalim važećim propisima iz područja prostornog uređenja kao i posebnim propisima. 


Na 27. sjednici Gradskog vijeća 
održanoj 23. veljače usvojeno je neko- 
liko važnih odluka vezanih uz daljnji 
razvoj grada. Vijećnici su tako 
odlučili da će Pros- 
torni plan uređenja 
grada Lepoglave 
doživjeti svoje 
druge 
jene i dopune. 


izm- 


Prostor grada 
Lepoglave do 
sada se razvijao u 
skladu s Prostornim 
planom iz 2003. godine 
i njegovim izmjenama i dopunama 
iz 2007. Od tada su donijeti novi 
propisi i dokumenti s kojima važeći 
Prostorni plan nije bio usklađen. Ra- 


zlozi za pokretanje postupka drugih 
izmjena višestruki su. Oni potječu 
iz raznih potreba poput onih za 
analizom i redefiniranjem 
granica građevinskog 
područja = svih 
gradskih 


naselja i 


utvrđivanjem 
zatečenog 
stanja, 
proširenjem granica 
građevinskog područja 
planiranih 
građevinskih područja naselja prema 


u rubnim dijelovima 


pojedinačnim zahtjevima,  osigura- 
vanjem uvjeta za izgradnju postrojen- 


ja za proizvodnju energije iz obnov- 
ljivih izvora na gradskom području i 
slično. U izradi drugih izmjena koris- 
tit će se demografske, gospodarske, 
krajobrazne analize te raspoloživa do- 
kumentacija, zahtjevi, podaci i smjer- 
nice. Tijekom izrade drugih izmjena 
i dopuna Prostornog plana grada 
Lepoglave neće biti zabrane izdavanja 
akata kojima se odobravaju zahvati 
u prostoru, odnosno građenja. Do 
donošenja izmjena primjenjivat će se 
odredbe važećeg PPGL. 

Vijećnici su se usuglasili i oko 
prijedloga Plana gradnje komunal- 
nih vodnih građevina na području 
grada za tekuću godinu vrijednog 
2 144 000 kuna. Najveći iznos od 
milijun i pedeset tisuća kuna bit će 


uložen u izgradnju vodovodne mreže 
Kameničkog Podgorja gdje će biti 
izgrađena razvodna mreža, vodospre- 
ma i precrpna građevina. Za izgradn- 
ju vodovodne mreže Zlogonje — Had- 
ijaki — Mekulekovo — Bečak — Ciglari 
— Vranjka bit će izdvojeno 490 tisuća 
kuna, a 400 tisuća kuna vrijedna je 
investicija u izgradnju transportnog 
vodooposkrbnog sustava visoke zone 
grada Lepoglave koji obuhvaća centar 
grada. 110 tisuća kuna bit će uloženo 
u obnovu hidrotehničkih objekata, 
u kaptaže Sutinska - telemetrijsko 
očitavanje i Ravna gora - telemetrijs- 
ko očitavanje i vodospremu “Jelena. 
Za izgradnju hidranata na postojeću 
vodoopskrbnu mrežu planiran je 
iznos od 40 tisuća, za obnovu vodo- 


voda Žarovnica — Mačeki 36 tisuća, 
a za obnovu vodovoda Crkovec 18 
tisuća kuna. 

Na sjednici je usvojena još 
jedna važna odluka iz komunal- 
nog područja, ona o održavanju i 
uređenju groblja u Lepoglavi, Višnjici 
i Kamenici. Investicijski radovi na sva 
tri groblja vrijedni su 111 317 kuna 
dok će troškovi održavanja groblja 
u Lepoglavi iznositi 247 tisuća, u 
Kamenici 205 tisuća i u Višnjici 93 
tisuće kuna. 

Od ostalih točaka dnevnog reda 
prihvaćen je Program rada Gradskog 
vijeća za 2012. godinu i izvješće o 
utrošku sredstava proračunske zalihe 
za prosinac prošle te za siječanj ove 


godine. 


LEPOGLAVA Sastanak radne grupe za integrirani prijevoz 


Integrirani javni prijevoz putnicima nudi brz, efikasan i jeftiniji prijevoz. 


Sastankom radne grupe za raz- 
voj integriranog javnog prijevoza u 
Varaždinskoj i Međimurskoj županiji 
održanim krajem godine u Lepo- 
glavi napravljen je još jedan korak 
prema realizaciji projekta koji bi u 
budućnosti žiteljima i poslovnim 
subjektima ovih dviju županija tre- 
bao ponuditi jeftiniji i efikasniji javni 
prijevoz. 

U realizaciju projekta, kojim bi 
bili integrirani željeznički i autobusni 
promet i svi drugi oblici javnog lo- 
kalnog prijevoza na način da putnik 
bez dodatnih troškova i čekanja mi- 
jenja vrstu prometala s objedinjenom 
voznom kartom, krenulo se 30. lis- 
topada 2010. godine. Tada je pot- 
pisan sporazum između Varaždinske 
i Međimurske županije i oformljena 
je radna grupa za provedbu pro- 
jekta u koju su uz predstavnike ovih 
dviju županija ušli i predstavnici 
Fakulteta prometnih znanosti iz 
Zagreba te Fakulteta organizacije i 
informatike iz Varaždina. Do po- 
sljednjeg sastanka u Lepoglavi radna 
grupa provela je niz aktivnosti koje 


će projekt približiti fazi realizacije. 
Među najvažnijima bili su priku- 
pljanje terenskih podataka i studijska 


C 

putovanja na kojima je uz stjecanje 
iskustava vezanih za ovakvu vrstu ja- 
vnog prijevoza dogovorena i suradnja 
s austrijskom tvrtkom “Verkehr plus? 
čiji su predstavnici boravili na sas- 
tanku u Lepoglavi, a koji će svojim 
iskustvom pomoći u uvođenju integ- 
riranog javnog prijevoza na područje 
Varaždinske i Međimurske županije. 
- Prikupili smo gotovo sve 
potrebne podatke kojima smo prije 
mjesec dana počeli “puniti naš soft- 
ver Vizum koji će nam pomoći u iz- 
radi i simulaciji modela budućeg sus- 
tava integriranog javnog prijevoza u 
Varaždinskoj i Međimurskoj županiji. 
U proces razvoja integriranog javnog 
prijevoza uključit ćemo željezničke i 
autobusne prijevoznike te građane 
kako bismo izradili što kvalitetniju 
studiju mobilnosti  — objasnio je 
Slavko Štefičar, glavni koordinator 
radne grupe za razvoj integriranog 
javnog prijevoza, predstavljajući na 
sastanku dosad provedene aktivnosti. 
Podaci govore da u Hrvatskoj čak 
49 posto građana na posao putuje au- 
tomobilom pri čemu se prosječno u 
automobilu ne voze više od dva put- 
nika, dapače najčešće samo jedan. S 
druge strane, u zemljama članicama 


Sastanak radne grupe za integrirani javni prijevoz održan je u lepo- 
glavskom Domu kulture 


Europske unije postotak onih koji 
se na posao voze automobilom ne 
prelazi broj 15 što je posljedica 
uvođenja integriranog javnog  pri- 
jevoza koji im nudi brz, efikasan, jef- 
na posao i odlazak s posla. 

- Žiteljima Varaždinske županije 
želimo omogućiti da, bez obzira na to 
u kojem njenom dijelu žive, do svog 
odredišta mogu stići jednostavno, 
brzo, sigurno i, što je danas vrlo važno 
i o čemu će se u budućnosti voditi ve- 
lika briga, da je to ekološki prihvatlji- 
vo - objasnio je Milan Pavleković, 
dožupan Varaždinske županije. 

Provođenje pripremnih radnji 
i provedba integriranog javnog pri- 
jevoza prema iskustvima europskih 
zemalja koje taj sustav već koriste 
zahtijeva značajna financijska sredstva 
i određeno razdoblje koje će u ovom 
slučaju trajati još tri do četiri godine. 

Sredstva koja će omogućiti start- 
projekt osigurat će se preko IPA fon- 
da na koji je projekt već prijavljen. 

- Ulaskom u EU na raspolaganju 
će nam biti sredstva iz strukturnih i 
kohezijskih fondova. Velika nam je 
prednost što ove dvije županije prve 
kreću s ovakvim projektom koji su 
Svjetska banka i Europska banka za 
obnovu i razvoj prepoznale kao važan 
projekt. U svim strateškim projek- 
tima EU-a integrirani javni prijevoz 
prihvaćen je kao projekt koji treba 
razvijati i u koji treba ulagati pa ako 
dobro  odradimo svoju “domaću 
zadaću“ i dokažemo da će taj projekt 
donijeti benefite stanovništvu, mis- 
lim da nećemo imati probleme s izvo- 
rom financiranja. Pri tome računamo 
i na državna decentralizirana sredstva 
koja će se sliti prema ovim dvjema 
županijama — rekao je Slavko Šrefičar. 

Kako bi se projekt uskladio sa 
zakonskom regulativom koja će 
omogućiti daljnji razvoj, projekt in- 
tegriranog javnog prijevoza uvršten je 
u Operativni program resornog mini- 
starstva što će mu omogućiti i prijavu 
na natječaje fondova Europske unije. 

ŽUPANIJSKO VIJEĆE ZA PREVENCIJU 
Stanje sigurnosti u 2011. 
godini zadovoljavajuće 


Osim izvješća načelnika PU varaždinske Rade Si- 
tara o sigurnosti, svoja su izvješća podnijeli brojni 
načelnici i gradonačelnici koji su se odazvali sjed- 
nici. Najveći problem je što škole nisu u dovoljnoj 
mjeri sigurne za djecu, a to u Lepoglavi nije slučaj. 


Lepoglava je 8. veljače bila 
domaćin četvrte sjednice Vijeća za 
prevenciju Varaždinske županije, 
tijela koje provodi preventivne 
mjere s ciljem smanjenja trendova 


koji ugrožavaju sigurnost građana. 
Nakon  pozdravnih riječi pred- 
sjednika Vijeća, ujedno i zamje- 
nika varaždinskog župana Milana 
Pavlekovića, izvješće o stanju sig- 
urnosti na području Varaždinske 
županije u 2011. godini prezentirao 
je načelnik PU varaždinske Rade Si- 
tar koji ga je na temelju pokazatelja 
ocijenio zadovoljavajućim. Broj 
kaznenih djela u odnosu na 2010. 
godinu pao je za šest dok je broj 
prometnih nesreća manji za četiri 
posto. Nije bilo ni jednog ubojstva, 
ali je bilo više krađa, provala i raz- 
bojstava. 

- Manje je i gospodarskog krim- 
inaliteta, ali je na tom području 
zabilježeno više pronevjera i zlou- 
poraba ovlasti u gospodarskom 
poslovanju. Više je i koruptivnih 
kaznenih djela - istaknuo je Rade 
Sitar. 

Posao Vijeća i u ovoj će go- 
dini biti informiranje građana 
medijima, promotivnim letcima i 


slično kako bi smo povećali oprez 
u situacijama u kojima je zabilježen 
najveći broj imovinskih delikata. 
Načelnici općina i gradova koji su 
se odazvali sjednici Vijeća stanje 
sigurnosti u svojem su kraju ug- 
lavnom ocijenili dobrim. Domaćin 
sjednice, lepoglavski gradonačelnik 
Marijan Škvarić, istaknuo je kako 
je prioritet Vijeća grada Lepoglave 
rješavanje problema na tri područja 
- društvenom, komunalnom i gos- 
podarskom. 

U većini jedinica lokalne sa- 
mouprave problem je što neke škole 
nisu u dovoljnoj mjeri sigurne za 
djecu, no za ovu je godinu pred- 
sjednik Vijeća Milan Pavleković 
najavio postavljanje signalizacije uz 
šest škola koje se nalaze uz državnu 
cestu i uz desetak škola koje se na- 
laze uz županijsku cestu. 

lako je rad Vijeća usmjeren 
prema svim naraštajima, na sjed- 
nici se raspravljalo i o mladima te 
o njihovoj sigurnosti. Predsjednik 
županijskog Savjeta mladih Hrvoje 
Kovač istaknuo je kako mladi nisu 
problem, već mogu biti dio rješenja 
ukoliko ih svaka jedinica lokalne 
samouprave aktivno uključi u svoj 


rad. 


i epeo 


KOMUNALNI RADOVI Početak sezone 


Nakon zimske stanke započeli su radovi na cije- 
lom gradskom području. Između ostalog, radi se na 
održavanju cesta, proširenju javne rasvjete, daljnjoj 
izgradnji kanalizacijskog sustava. 


Sredinom travnja bit će završen 
najveći komunalni projekt u Kame- 
nici, izgradnja četvrtog kraka kanali- 
zacije, cestovne odvodnje i nogostupa 
te izgradnja i uređenje županijske 
ceste u dužini od 800 metara. To će 
omogućiti daljnje radove na izgradnji 
pročistača otpadnih voda. Projekt se 
realizira u suradnji sa Županijskom 
upravom za ceste, a investicija je 
vrijedna milijun i petsto tisuća kuna. 
Također, u suradnji sa ŽUC-om u 
planu je obnova asfaltnog sloja u 
središtu Lepoglave te u Viletincu i 
Vulišincu. 

Privode se kraju i radovi na 
tzv. lijevom skretaču na jednoj od 
najkritičnijih prometnih točaka u gra- 
du, raskrižju državne ceste i Ulice Alo- 
jzija Stepinca. Tamo će biti uređeno 
autobusno ugibalište s nadstrešnicom 
te će biti izgrađen nogostup. Planiran 
je i spoj do željezničke stanice čime će 
Lepoglava dobiti prsten nogostupa, 
buduće nezobilazno odredište svih 
šetača. Time je poboljšana sigurnost 
svih sudionika u prometu, posebno 
onih najranjivijih — pješaka. 

U suradnji s Hrvatskim vodama 
u tijeku je uređenje i regulacija po- 

toka u Kamenici, a nakon zimske 
stanke počelo je i tekuće održavanje 
lokalnih nerazvrstanih cesta. Također, 
nastavlja se proširenje javne rasvjete 
kojoj će prethoditi rekonstrukcija 
niskonaponske mreže u suradnji s 
varaždinskom Elektrom. 

Nedavno je završen natječaj ve- 
zan uz komunalne radove u poslovnoj 
zoni. U narednom razdoblju treba 
odabrati izvođača radova za izgradnju 
250 metara ceste, kanalizacije, javne 
rasvjete i DTK mreže. Radovi su vri- 
jedni 1 500 000 kuna što se financira 
iz gradskog proračuna. 

U tijeku je i natječaj za postavl- 
janje približno 100 četvornih metara 
solarnih panela na Osnovnu školu 
Ante Starčevića. Oni će proizvesti 
približno 10 kW snage pa će se na 
godinu uštedjeti 30-ak tisuća kuna. 
Za investiciju je planiran iznos od 
310 tisuća kuna. - Tako će se mališani 
upoznati s obnovljivim izvorima en- 
ergije koji su njihova budućnost, a to 
je ujedno i prilika da škola zarađen 
novac uloži u nove ekološke projek- 
te - rekao je gradonačelnik Marijan 
Škvarić. 


Lijevi skretač u Ulicu kardinala Alojzija Stepinca 


PROGRAM ODRŽAVANJA KOMUNALNE 
INFRASTRUKTURE ZA 2012. GODINU 


Čišćenje i održavanje javnih površina..350 000 kn 
Održavanje javne rasvjete.................. 100 000 kn 
Potrošnja električne energije 


zajavnu rasvjetu: m m ae 650 000 kn 


Zbrinjavanje staklene ambalaže........... 10 000 kn 
Zimsko održavanje ulica i cesta.......... 250 000 kn 
Održavanje nerazvrstanih cesta......... 580 000 kn 


Održavanje vodnih građevina za 

javnu odvodnju oborinskih otpadnih 

Ra hira 20 000 kn 
O. EI 100 000 kn 


Ai adieit 2 060 000 kn 


GRADSKE ODLUKE Regulirane obaveze građana 


Svi važni gradski dokumenti u cijelosti su dostupni su 
službenim internetskim stranicama grada. 


Odredbe nalažu čišćenje guma poljoprivrednih strojeva prije izlaska s 
poljoprivrednih površina na kolnike 


Svaka odluka Grada Lepoglave 
jasno regulira prava i obaveze građana 
u određenom području, ali i sankcije 
u slučaju njihova kršenja. Upravo je 
vrijeme poljoprivrednih radova pri- 
goda za upoznavanje s odrednicama 
onih aktualnih: Odlukom o ner- 
azvrstanim cestama te Odlukom o 
agrotehničkim mjerama te uređivanju 
i održavanju poljoprivrednih rudina. 

Prema članku 17. Odluke o 
nerazvrstanim cestama grada Lepo- 
glave zabranjeno je dovoditi na cestu 
oborinske i otpadne vode ili druge 
tekućine sa zemljišta ili iz stambenih, 
gospodarskih i poslovnih građevina. 
Zabranjeno je i sprečavati otjecanje 
oborinskih voda s nerazvrstanih 
cesta i cestovnog zemljišta, zatrpa- 
vati odvodne jarke, propuste i slično. 
Također je zabranjeno vući po cesti 
trupce, građu, plugove, granje ili dru- 
ge predmete kojima se oštećuje cesta, 
nanositi blato na kolnik sa suvre- 
menim kolničkim zastorom te voziti 
terete s većim osovinskim pritiskom 
od dopuštenog. U istoj Odluci stoji 
da su vlasnici, odnosno korisnici 
zemljišta uz nerazvrstane ceste dužni 


uz njih iskopati uzdužne jarke širine 
najmanje 0,50 m, a dubine najmanje 
0,30 m kako bi se spriječilo otjecanje 
oborinskih i drugih voda sa zemljišta 
na kolnik ceste kao i otjecanje vode 
sa ceste na zemljište. Članak 20. iste 
Odluke nalaže vlasnicima, odnosno 
korisnicima zemljišta uz  neraz- 
vistane ceste da čiste i održavaju 
odvodne jarke i pješačke staze pokraj 
zemljišta te prilaze s nerazvrstanih 
cesta na to zemljište. Gradska Od- 
luka o agrotehničkim mjerama te 
uređivanju i održavanju poljoprivred- 
nih rudina pak govori o obavezama 
vlasnika poljoprivrednih zemljišta, 
sadnji i slično. Tako primjerice 
članak 9. Odluke nalaže da prije 
početka sadnje plantažnih ili dru- 
gih visokih višegodišnjih kultura na 
zemljištu na kojem takva sadnja nije 
vlasnik ili 
poljoprivrednog zemljišta dužan je 


uobičajena, ovlaštenik 
zatražiti suglasnost redara gradskog 
Jedinstvenog upravnog odjela. U istoj 
Odluci određeno je i postupanje sa 
zapuštenim parcelama o čemu govore 
i odrednice Odluke o komunalnom 
redu. 


Aktualne komunalne gradske odluke 


Odluka o agrotehničkim mjerama te uređivanju i održavanju 


poljoprivrednih rudina: 
Članak 12. 


Vlasnici i ovlaštenici poljoprivrednog zemljišta dužni su na svo- 
jem zemljištu i uz svoje zemljište održavati i čistiti prirodno stvorene ili 
izgrađene kanale tako da se spriječi odronjavanje zemlje, zaraštanje koro- 
vom, odnosno mogući prirodni tok oborinskih voda. Redar Jedinstvenog 
upravnog odjela prati stanje održavanja i čišćenja kanala te rješenjem 
nalaže postupke za uređenje i održavanje kanala. Ako uslijed izvođenja ra- 
dova ili bilo kojeg drugog razloga dođe do zatrpavanja ili oštećenja kanala, 
redar će narediti pravnoj ili fizičkoj osobi koja je štetu počinila da istu 


otkloni i sanira. 


Odluka o nerazvrstanim cestama: 


Članak 20. 


Vlasnici, odnosno korisnici zemljišta uz nerazvrstane ceste dužni su 
čistiti i održavati odvodne jarke i pješačke staze pokraj zemljišta te prilaze s 


nerazvrstanih cesta na to zemljište. 


Čišćenjem i održavanjem odvodnih jaraka smatra se: 

- održavanje u ispravnom i protočnom stanju 

- produbljivanje jaraka (čišćenje mulja i ostalih otpadaka koji 
onemogućavaju normalno otjecanje vode) 

- košnja trave i korova s pokosa i dna jarka 

- čišćenje mulja iz cijevi kolnih prilaza 

- odvoz mulja, otpadaka i trave na za to određena mjesta. 

Vlasnici, odnosno korisnici zemljišta uz nerazvrstane 


ceste dužni su također: 


- uklanjati nanose zemlje i šljunka s nerazvrstanih cesta 

- uređivati, održavati i po potrebi uklanjati živicu, grmlje i drugo 
raslinje koje sprečava preglednost, prozračnost i sušenje ceste 

- kositi travu i uređivati, održavati i čistiti zelene i pješačke površine uz 


nerazvrstane ceste. 


Ako vlasnici, odnosno korisnici ne postupe u skladu sa stavkama 1, 2. i 
3. ovog članka, komunalni redar naredit će rješenjem izvršenje ove obveze, 
a ako isti ne postupe po rješenju, isto će biti izvršeno na trošak vlasnika, 


odnosno korisnika zemljišta. 


GRAD LEPOGLAVA 
Čišćenje 
snijega izazvalo 
nezadovoljstvo 
građana 


Moguća je promjena spornog 
članka 78. Odluke o komunal- 
nom redu ako je to želja većine 
građana. 


S prvim ovogodišnjim snježnim 
pahuljama pobunio se dio stanovni- 
ka Vesi, Budima i Čreta, naselja 
prigradskog Mjesnog odbora Lepo- 
glavska Ves. Nezadovoljni su zbog 
opomena koje su dobili početkom 
veljače jer su se oglušili o članak 
78. Odluke o komunalnom redu - 
nisu očistili snijeg na nogostupima 
ispred svojih kuća. Članak 78. 
Odluke nalaže da se to uradi na 
cijeloj duljini čestica koje se nalaze 
ispred njihovih kuća, a dužnost 
građana je i posipati led solju. Ako 
ne osiguraju svim prolaznicima 
siguran prolazak ispred svojih 
kuća, bit će novčano kažnjeni. 

- Ta odluka postoji još od 
2008. godine i odnosi se na sve 
stanovnike grada Lepoglave - 
rekao je gradonačelnik Marijan 
Škvarić te nadodao - U njoj ne 
vidim ništa sporno. Ona je potpuno 
u skladu sa Zakonom o komunal- 
nom gospodarstvu i praksa je koju 
provodi većina jedinica lokalne sa- 
mouprave u Varaždinskoj županiji, 
ali i diljem Hrvatske. Nikoga nismo 
kaznili, a stojimo na raspolaganju 
građanima koji zbog starosti ili 
bolesti ne mogu sami očistiti snijeg. 
Osim toga, u dogovoru s mjesnim 
odborima spremni smo građanima 
osigurati sipinu, sol ili piljevinu. 

Gradonačelnik je dodao da će 
saslušati građane, a ako tu želju 
dijeli većina, sporni je članak Od- 
luke o komunalnom redu moguće 
promijeniti, bilo na referendumu, 
bilo na sjednici Gradskog vijeća. - 
No treba uzeti u obzir da to iziskuje 
povećanje komunalne naknade 
koja je trenutno među najnižima 
u županiji i nije se mijenjala 
desetak godina. Godišnji troškovi 
komunalnog uređenja na području 
grada iznose 2 060 000 kuna od 
čega građani komunalnim nakna- 
dama pokriju tek nešto manje od 
400 000, a ostatak se pokriva iz 
gradskog proračuna. Povećanje 
troškova komunalnog uređenja 
dovest će do većeg financijskog 
opterećenja građana što nije u 
interesu ni Grada ni naših građana 
- zaključio je gradonačelnik. 


foto: arhiva TKIC 

DRVNA INDUSTRIJA Nove mogućnosti za lenoglavsko gospodarstvo 


U planu je da Lepoglava postane Centar 
izvrsnosti za drvo u obradi i dizajnu 


Centar izvrsnosti dovest će do stvaranja novih vrijednosti u drvnoj industriji poput razvoja dizajna, novih 
tehnologija, objedinjavanja marketinga, laboratorija i svega što je potrebno hrvatskoj drvnoj industriji da na 
globalnom tržištu bude što konkurentnija. 


- Želimo sagraditi Centar izvrs- 
nosti za drvo u obradi i dizajnu koji 
bi bio u Lepoglavi te Centar izvrsnos- 
ti nanotehnologije i poluvodiča koji 
bi bio u Novom Marofu. Projekti su 
vrijedni između 30 i 50 milijuna eura 
- riječi su kojima je varaždinski župan 
Predrag Štromar najavio početak pro- 
jekta koji je iznimno značajan za grad 
Lepoglavu na čijem će početku real- 
izacije narednih mjeseci intenzivno 
raditi gradska uprava, Varaždinska 
županija i Ministarstvo gospodarstva, 
rada i poduzetništva. 

- Centar izvrsnosti za drvo u ob- 
radi i dizajnu dovest će do stvaranja 


novih vrijednosti u drvnoj indus- 
triji poput razvoja dizajna, novih 
tehnologija, objedinjavanja marketin- 
ga, laboratorija i svega što je potrebno 
našoj drvnoj industriji da na global- 
nom tržištu bude što konkurentnija 
- rekao je gradonačelnik Marijan 
Škvarić te dodao kako će Lepoglava 
jedina u Hrvatskoj imati takav cen- 
tar. 

Naime, Ministarstvo gospodarst- 
va, rada i poduzetništva Republike 
Hrvatske u suradnji s konzultan- 
tima iz Europske unije pokrenulo je 
projekt sektorske analize definiranja 
područja koja u Hrvatskoj imaju 


potencijala za razvoj sektora poput 
metalne i automobilske industrije, 
brodogradnje i slično. Analiza je 
pokazala kako je za razvoj drvne 
industrije najpovoljniji > hrvatski 
sjever. Zadatak župana Varaždinske, 
Međimurske, Krapinsko-zagorske i 
Koprivničko-križevačke županije bio 
je predstaviti potencijale koje nji- 
hovi gradovi i općine imaju na tom 
području. Uzevši u obzir tradiciju 
u razvoju drvne industrije u Lepo- 
glavi i činjenicu da se grad u svojim 
strateškim dokumentima temelji na 
razvoju drvne industrije, odlučeno 
je da upravo Lepoglava bude nositelj 


razvoja drvne industrije u Hrvatskoj. 
U prilog ovoj odluci ide i činjenica da 
je svoj dolazak u Lepoglavu potvrdio 
Drvodjelac i pokreće se proizvodnja 
finalnog namještaja u novoosnova- 
nom društvu Lepa Nova d.o.o. 

I grad Lepoglava dao je izraditi 
Studiju sektorske analize potenci- 
jala drvne industrije u regiji koja je 
također potvrdila da potencijal za 
razvoj postoji. U Centru izvrsnosti 
otvorit će se nova radna mjesta za 
mlade visokoobrazovane ljude iz svih 
područja. 


VARAŽDIN 5 j l V žili k Ž ij 


Sajam poslova ove je godine privukao više od 200 poslodavaca iz svih djelatnosti i rekordnih II tisuća posjetitelja. 


Na petom — Sajmu — po- 
slova održanom 23. ožujka u 
dvorani = varaždinske Gospodar- 


ske škole svoje je gospodarske, 
turističke i poduzetničke potenci- 
jale predstavio i grad Lepoglava. 
- U ovo krizno vrijeme kada je većina 
građana, prvenstveno onih mlađih, u 
potrazi za poslom, ne želimo da zbog 
toga moraju odlaziti iz našeg kraja. 
Stoga ćemo se i dalje truditi privući 
investitore i obnoviti lepoglavsko 
gospodarstvo. Sajam poslova prilika 
je da i poslodavcima pokažemo da 
itekako imamo što ponuditi. Ono 
što im je bilo posebno zanimljivo je 


naša Poduzetnička zona - osvrnuo se 


foto: arhiva Grada Lepoglave 


Na Sajmu poslova predstavio se i Grad Lepoglava 


gradonačelnik Marijan Škvarić koji 
je na Sajam došao i kao saborski za- 
stupnik. 

Sajam poslova ove je godine 
privukao više od 200 poslodavaca 
iz svih djelatnosti i rekordnih 11 
tisuća posjetitelja. Održava se s ciljem 
pružanja informacija o uslugama 
Hrvatskog zavoda za zapošljavanje, 
ujedno i organizatora Sajma, te 
stvaranja kontakata, informiranja o 
programima obrazovanja odraslih, 
doškolovanja, volontiranja, stipen- 
diranja i slično. Pokrovitelji mani- 
festacije su Varaždinska županija i 


Grad Varaždin. 


PREDAVANJE ZA POLJOPRIVREDNIKE Poticanje poljoprivredne proizvodnje 


Predavanju su se odazvali brojni poljoprivrednici koji su sa zanimanjem pratili predavanje te se uključili u raspravu. 


Predavanje su sa zanimanjem pratili brojni poljopivrednici 


Zanimljiva i korisna  preda- 
vanja za poljoprivrednike s područja 
grada Lepoglave održana su 7. 
ožujka u Turističko-kulturnom  in- 
formativnom centru u Lepoglavi. 
Okupljeni poljoprivrednici i pred- 
stavnici obiteljskih poljoprivrednih 
gospodarstva (OPG-a) s gradskog 
područja, za koje je dio predavanja bio 
obavezan, upoznati su s višestrukom 


sukladnošću, dobrim  poljoprivred- 
nim i okolišnim uvjetima te s integ- 
riranom proizvodnjom i mliječnim 
kvotama o čemu je govorio Davor 
Brečak iz Hrvatske poljoprivredne 
komore. Voditelj Projektno-razvo- 
jnog ureda iz Lepoglave Emil Tkalec 
upoznao je nazočne s mogućnošću 
korištenja sredstava iz fonda Europ- 
ske unije IPARD i mjere 302 nami- 


jenjene  diversifikaciji (proširenju 
proizvodnog ili prodajnog programa) 
i razvoju ruralnih gospodarskih ak- 
tivnosti. 

I u ovoj će godini grad Lepoglava 
nastaviti provoditi Program poticanja 
poljoprivredne proizvodnje i ruralnog 
razvoja te omogućiti poljoprivred- 
dodatno 
Gradske poticajne mjere predstavio 


je Zorislav Rodek, predsjednik Grad- 


skog vijeća, dok je o ovogodišnjim 


nicima osposobljavanje. 


županijskim poticajnim mjerama, 


na koje poljoprivrednici također 
mogu računati, govorila Jasna Vresk 
iz Upravnog odjela za poljoprivredu 
Varaždinske županije. 

Poljoprivrednici su upoznati i s 
mogućnošću osiguranja svojih usjeva, 
nasada i životinja. 

Predavanja kojima je nazočio i 
lepoglavski gradonačelnik Marijan 
Škvarić organizirali su Agroturistički 
klaster Lepoglava, Udruga vinograda- 
ra, vinara i voćara ,Klopotec“ i Grad 
Lepoglava. 


Gradske poticajne mjere za 
poljoprivrednike u 2012. godini 


U skladu s dosadašnjom prak- 
som, a s ciljem razvoja pojedinih grana 
gospodarstva, poljoprivrede i ruralnog 
razvoja, ove će godine biti dodijeljeno 
190 000 kuna gradskih poticaja za 
nekoliko aktivnosti. Najveći iznos od 
100 000 kuna namijenjen je poticanju 
stočarske i preradarske proizvod- 
nje. 50 000 kuna bit će za kapitalna 


ulaganja. Po 10 000 kuna bit će izd- 
vojeno za poticanje trajnin nasada 
u poljoprivredi, za subvencioniranje 
osiguranja poljoprivredne proizvod- 
nje i projekte razvoja poljoprivrede i 
stočarstva. Za edukaciju poljoprivred- 
nika i okrupnjavanje zemljišta rezervi- 
rano je po 5 000 kuna. 


foto: arhiva TKIC 


Lepo 


POZIV GRAĐANIMA 
Obavezna prijava 
kuća za odmor 


Komunalna služba obavještava 
vlasnike kuća za odmor na 
području grada Lepoglave da radi 
utvrđivanja poreza na kuće za 
odmor prijave podatke gradskim 
službama radnim danom od 7 do 
15 sati. 

Prema Odluci o Gradskim 
porezima grada Lepoglave 
(Službeni vjesnik Varaždinske 
županije br. 25/01, 19/07, 25/10) 
kućom za odmor smatra se svaka 
zgrada ili dio zgrade ili stan koji se 
koristi povremeno ili sezonski. 

Kućom za odmor ne smatraju 
se gospodarstvene zgrade koje 
služe za smještaj poljoprivrednih 
strojeva, oruđa i drugog pribora, 
spremišta poljoprivrednih proizvoda 
i podrumi za bačve. 

Porez za kuće za odmor je 
prema odluci 6 kn/m?. 

U skladu s člankom 89. 
Zakona o financiranju jedinica 
lokalne i područne (regionalne) 
samouprave novčanom kaznom 
od 500 kn do 25 000 kn kaznit će 
se za prekršaj pravna ili fizička 
osoba koja ne dostavi podatke za 
utvrđivanje poreza kuće za odmor 
(članak 38. stavak 2. i 3.). 


EDUKACIJA 

Godišnja skupština 
Pravilna rezidba 
uvjet za dobar 
urod 


Demonstraciju rezidbe orga- 
nizirale Udruga Agroturistički 
klaster i Udruga vinogradara, 
vinara i voćara “Klopotec ". 


U 

Na Obiteljskom poljoprivred- 
nom gospodarstvu ,Mahunovo“ u 
Donjoj Višnjici 2. ožujka Udruga 
Agroturistički klaster i Udruga vino- 
gradara, vinara i voćara “Klopotec" 
organizirale su demonstraciju 
rezidbe voćaka i vinove loze. 
Četrdesetak voćara i vinogradara 
poseban su interes pokazali za re- 
zidbu voćaka koju je demonstrirao 
Davor Brečak, viši stručni savjetnik 
u Hrvatskoj poljoprivrednoj komori. 

Počevši od izbora alata, 
prvog koraka važnog za uspješnu 
rezidbu, savjetovano im je kako 
odabrati i odstraniti grane rezilbom 
te tako formirati krošnju voćke 
stvarajući preduvjete za kvalitetan 
urod. Vinogradari i voćari tom su 
prilikom govorili i o svojim iskust- 
vima i stečenim znanjima vezanim 
uz rezidbu te se savjetovali o iz- 
boru preparata za tretiranje voćaka 
i vinograda. 


PRIVATNI 
ŠUMOVLASNICI 


Još jedna 
uspješna 
godina za 
lepoglavske 
šumovlasnike 


Dovršena je 

izrada Programa 
gospodarenja koji uz 
smjernice i propise 
budućeg gospodarenja 
obuhvaća i podatke o 
površinama, drvnim 
zalihama, prirastu, 
opisu pojedinih 
sastojina i staništa te 
njihovu zdravstvenom 
stanju. 


Udruga privatnih 
šumovlasnika ,Kesten“ Lepoglava 
održala je 25. veljače redovnu 
godišnju skupštinu. Riječ je o 
udruzi koja uspješno radi od svog 
osnutka 2005. godine provodeći 
zacrtane aktivnosti kojima 
promovira održivo gospodarenje 
privatnim šumama na području 
grada, a samim time i očuvanje 
okoliša te unapređenje kvalitete 
života svih građana. 

Inicijativom članova Udruge 
za sve privatne šume na području 
grada dovršena je izrada 
Programa gospodarenja koji 
uz smjernice i propise budućeg 
gospodarenja obuhvaća i podatke 
o površinama, drvnim zalihama, 
prirastu, opisu pojedinih sastojina 
i staništa te njihovu zdravstvenom 
stanju. 

Osim toga, Udruga je aktivno 
sudjelovala u pripremi projekata 
i predaji zahtjeva za održavanje i 
izgradnju protupožarnih šumskih 
prometnica pa je do 2012. godine 
uređeno 21 540 metara šumskih 
prometnica. Troškovi uređenja 
ovih šumskih prometnica su, 
kao i troškovi izrade Programa 
gospodarenja za sve četiri gos- 
podarske jedinice privatnih šuma 
na području grada Lepoglave, fi- 
nancirani iz Fonda za općekorisne 
funkcije šuma u iznosu od 4 500 
000 kn. 

Za potrebe svojih članova 
Udruga je dosad nabavila i 
šumsku mehanizaciju. Riječ je o 
vitlu, cjepaču i kružnoj pili kojima 
se mogu koristiti svi članovi. 
Ostale aktivnosti navedene u 
izvješću o radu Udruge u 2011. 
godini, koje je podnio predsjednik 
Udruge Tomo Rešetar, prven- 
stveno su provođene s ciljem 
edukacije članova i suradnje s 
ostalim udrugama i mjerodavnim 
organizacijama. 

Uz podršku predstavljenom 
planu rada za 2012. godinu 
naglašeno je da je UPŠV ,Kesten“ 
Lepoglava jedna od najaktivnijih 
udruga šumovlasnika u RH i to 
prvenstveno zahvaljujući zalaganju 
vodstva i svih članova te posebnoj 
podršci gradske uprave koja je 
prepoznala značenje i vrijednost 
rada ove Udruge. 


ATK LEPOGLAVA Godišnja skupština 


Agro-turistički klaster Lenoglava 
primjer usnješnog i kvalitetnog rada 


Skupštini Agro-turističkog klastera Lepoglava nazočio je i Barry Condron, voditelj tima tehničke pomoći projekta 


“Podrška razvoju klastera " koji financira Europska unija. 


Agro-turistički klaster Lepoglava 
u proteklih je godinu dana za svoje 
članove, između ostalog, organizirao 
tečaj engleskog jezika, niz edukativnih 
radionica te im u značajnoj mjeri 
predstaviti 
njihove djelatnosti i proizvode. To 


pomogao na tržištu 
je na redovnoj godišnjoj skupštini 
Klastera održanoj 13. 
Turističko-kulturno 
centru u Lepoglavi podnoseći izvješće 


ožujka u 
informativnom 


o radu istaknuo njegov predsjednik 
Slavko Štefičar. 


- Klaster je u svoje dvije godine 


postojanja = opravdao = očekivanja. 
Trenutno jedan od = najvećih 
uspjeha i dokaz kvalitete rada 


Klastera je činjenica da smo dva 
puta na natječajima Ministarstva 
gospodarstva uspjeli dobiti sredstva 
za rad. Riječ je o 180 000 kuna 
koje se troše u skladu s programom 
rada Klastera podijeljenom u tri 
cjeline - izrada strategije, edukacija 
i obrazovanje te promocija članova 
Klastera — rekao je Štefičar. 

Važnost udruživanja u Klaster 
prepoznali su njegovi članovi, njih 
31, shvativši da im je u okviru 


foto: arhiva TKIC 


djelovanja i projekata koje Klaster 
provodi omogućen lakši proboj na 
tržište. U tome će im Klaster pomoći 
i u ovoj godini. 

- U razdoblju 


nastavit ćemo kao i dosad puno 


nadolazećem 


ulagati u obrazovanje naših članova 
pa ćemo tako nastaviti s tečajem 


engleskog = jezika. = Izradit ćemo 


Barry Condron održao je predavanje o prednostima klastera 


Skupština je održana u Domu kulture gdje ATK Lepoglava ima sjedište 


s 


pi 


komunikacijsku strategiju = kako 
bismo sve marketinške djelatnosti 
usmjerili zajedničkom cilju. Zaposlit 
ćemo klaster menadžera te se aktivno 
uključiti u izradu strategije grada 
Lepoglave kako bismo potaknuli 
daljnji razvoj agroturizma na našem 
području — istaknuo je Štefičar. 

Uz komunikacijsku strategiju u 
izradi je i nova internetska stranica 
Klastera koja će na jednom mjestu 
objediniti informacije važne za 
članice Klastera, predstaviti Klaster i 
potencijale lepoglavskog kraja. 

Analizu proteklog razdoblja, plan 
rada za nadolazećih godinu dana kao i 
financijsko izvješće članovi skupštine 
prihvatili su jednoglasno. 

Skupštini Agro-turističkog kla- 
stera Lepoglava nazočio je i Barry 
Condron, voditelj tehničke 
pomoći projekta “Podrška razvoju 


tima 


klastera" koji financira Europska 
unija. Uz podršku, analizirajući 
razvoj klastera u Hrvatskoj, istaknuo 
je kako klasteri mogu pomoći rastu 
hrvatske ekonomije. 

- Klasteri mogu stvoriti nova 


radna mjesta. Klasteri ohrabruju 
članove da rade zajedno te da 
traženjem novih i većih tržišta stvaraju 
bolje prilike za vlastiti uspjeh. Važno 
je da će klasteri ulaskom Hrvatske u 
Europsku uniju moći konkurirati i za 
sredstva iz europskih fondova — rekao 
je Barry Condron ističući da što su 
klasteri veći i organiziraniji, snažnije 
pridonose razvoju cijele regije. 

Govoreći o stanju klastera 
u Hrvatskoj istaknuo je kako u 
Hrvatskoj postoji oko 60 klastera 
što potvrđuje postojanje aktivnosti 
i interesa za razvoj i tržišni uspjeh. 
Dodao je kako će biti vrlo važno da 
Hrvatska, kao i druge manje zemlje, 
bude mudra, aktivna i brza u traženju 
tržišnih prilika. Priliku za to, rekao je, 
imat će klasteri surađujući sa sličnim 
inozemnim klasterima. 

- Radeći na 
razini primijetio sam velik interes 


međunarodnoj 


za Hrvatsku, posebice sada kada 
hrvatska postaje članica Europske 
unije — dodao je Barry Condron. 


Podršku i 
"turističkom klasteru Lepoglava na 


pohvale Agro- 
skupštini je uputio i lepoglavski 
Marijan Škvarić 
ističući Klaster kao dobar primjer 


gradonačelnik 
uspješnog = djelovanja i načina 
osiguranja sredstva za rad mimo 
gradskog proračuna. 

Slavko Štefičar, predsjednik ATK-a 


LEPOGLAVA Skunština vinogradara 


Grad je sufinancirao tečaj za zvanje vinogradar-podrumar koji je uspješno završilo šest članova Udruge Klopotec. 


Najaktivnija udruga vinara na 
našem području uoči  Vincekova 
održala je svoju redovnu skupštinu. 
Članovi Udruge vinogradara, vinara 
i voćara “Klopotec" okupili su se 
21. siječnja u Domu kulture gdje je 
predsjednik Udruge Tonko Županić 
na početku rada skupštine podnio 
izvješće o radu za proteklu godinu. 

Osim 


predavanja i putovanja, u izvješću je 


organizacije = stručnih 
naglašeno i stručno usavršavanje za 
zvanje vinogradar-podrumar. 

- Tijekom proljeća 2011. godine 
12 polaznika, od kojih je šest bilo 
iz redova naše Udruge, uspješno je 
završilo stručno usavršavanje za zvanje 
vinogradar-podrumar u trajanju od 
120 nastavnih sati. Usavršavanje je 
organizirala naša Udruga u suradnji 
s Pučkim otvorenim učilištem iz 
Krapine. Većina nastave koju su 
vodile Jasminka Šaško i Dijana Klasić 
održavala se u Lepoglavi. Cijena 
tečaja bila je 2800 kuna po polazniku 


pri čemu je Grad Lepoglava s 1000 
kuna sufinancirao svakog polaznika iz 
redova naše Udruge — komentirao je 
predsjednik Udruge Tonko Županić. 
U okviru Plana rada za ovu godinu 
osim usavršavanja planirana je i 
nabava refraktometara i jednodnevna 
stručna ekskurzija u Požegu tijekom 
koje bi se posjetila tamošnja vinarija 
(Kutjevački podrum) te još dva, tri 
proizvođača vina iz tog područja. 
Članovi Udruge s nestrpljenjem 


su iščekivali rezultate internog 
ocjenjivanja vina održanog za vrijeme 
trajanja skupštine. Enolozi Miroslav 
Šaško 
testirali su 83 prijavljena uzorka od 
kojih su 20 odbacili, 25 uzoraka 


osvojilo je broncu, 31 uzorak srebro 


Matovinović i Jasminka 


dok je zlatne medalje dobilo sedam 
uzoraka. Najbolje ocijenjeno vino bio 
je muškat žuti Marijana Jakopičeka. 

- lako je grožđe prošlogodišnje 


berbe bilo jako dobre kvalitete, 


Osam zlatnih medalja na “Vinei 2012" 


Članovi Udruge “Klopotec" 
sudjelovali su s 40-ak uzoraka vina 
na izložbi vina “Vinea 2012" održanoj 
u Vinici. | tom je prilikom potvrđena 
visoka kvaliteta lepoglavskih vina 
koja su osvojila osam zlatnih, 20 sre- 
brnih i šest brončanih medalja te dva 
priznanja. 

Zlatnim vinima s ove izložbe 


mogu se podičiti Zvonko Novose- 
lec i Dragutin Putar. Novoselec 
za mješavinu bijelih sorti, Zdravko 
Hrženjak za suhi i polusuhi rajnski ri- 
zling, Marijan Jakopiček i Stjepan Job 
za muškat žuti, Tonko Županić za sau- 
vignon te Valentin Čanžar za cabarnet 
sauvignon. 


foto: arhiva TKIC 

Ocjenjivanje vina 
organoleptičkim ocjenjivanjem vina 
dolazimo da zaključka da vinifikacija 
kod većine naših podrumara nije 
napravljena baš najbolje. Iz tog 
razloga došlo je do pojava bolesti i 
mana vina što je kao krajnji rezultat 
dovelo do odbacivanja vina. Svi oni 
čija su vina odbačena mogli su na 
samom mjestu dobiti savjet, odnosno 
preporuku kako i s kojim preparatom 
djelovati kako bi se podigla kvaliteta 
vina — objasnio je Tonko Županić. 

GRAD LEPOGLAVA Potnore za “zimske“ bebe 


Gradski pokloni za najmlađe Lenoglavčane 


Jednokratne novčane 
potpore kreću se u iznosu 
od 1000, 1500 i 2000 kuna 
ovisno o tome je li riječ o 
prvom, drugom ili trećem 
djetetu u obitelji. 


Na temelju gradske odluke o 
dodjeli jednokratne pomoći obitelji- 
ma s novorođenom djecom u Grad- 
skoj vijećnici u Lepoglavi upriličena 
je još jedna u nizu takvih podjela. 
Ovog puta okupila je roditelje 22 
beba rođenih na gradskom području 
u protekla tri mjeseca. Veselim 
roditeljima novčane potpore u iznosu 
od 1000, 1500 i 2000 kuna, ovisno 
o tome je li riječ o prvom, drugom 
ili trećem djetetu u obitelji, uručili 
su lepoglavski gradonačelnik Mari- 
jan Škvarić i njegov zamjenik Alojz 
Gredelj. 

- Mislim da nije slučajno što je 
danas Vijećnicu nakon niza hlad- 
nih i oblačnih dana obasjalo sunce - 
primijetio je gradonačelnik Škvarić te 
roditelje podsjetio da Grad za djecu 


u dobi do šest mjeseci sufinancira i 


foto: arhiva Grada Lepoglave 

Prve ovogodišnje gradske potpore za novorođene dobile 22 obitelji s područja grada Lepoglave 


nabavu dječje hrane ako je propiše 
liječnik. 

- Zadovoljan sam što u Lepo- 
glavi od prošle godine imamo i 


pedijatrijsku ambulantu tako da će 
i ove bebe u svom gradu imati svu 
potrebnu liječničku skrb — dodao je 
gradonačelnik. 


Tijekom razgovora roditelji su 
informirani i o pripremi za otvaranje 
jaslica u Dječjem vrtiću u Lepoglavi, 
o gradskim planovima za izgradnju 


vrtića u Višnjici te otvaranju privat- 


nog vrtića u Zarovnici. 


GRAD LEPOGLAVA Gradske stinendije za najusnješnije studente 


190 000 gradskih kuna za studente 


Gradske stipendije dobilo je 30 studenata: 25 na osnovi socijalno-ekonomskog 
statusa, a pet na osnovi deficitarnih zanimanja. 


KATE) 
\EPOGIL \ 


foto: arhiva TKIC 


Gradonačelnik Marijan Škvarić i njegov zamjenik Alojz Gredelj s gradskim stipendistima 


Studenti s područja grada Lepo- 
glave, ukupno njih 30, potpisali 
su 24. veljače s Gradom ugovore o 
stipendiranju na temelju kojih će 
za deset mjeseci tekuće akademske 
godine primati stipendije u iznosu 
od 500 kuna. Riječ je o studentima 
odabranima gradskim natječajem na 
koji se ove godine prijavilo njih 37. 
Povjerenstvo za dodjelu stipendija na 
temelju postavljenih kriterija odlučilo 
je da će 25 studenata stipendije pri- 
mati na osnovi socijalno-ekonom- 
skog statusa, a pet na osnovi defici- 
tarnih zanimanja. Iz gradskog će se 
proračuna tako tijekom ove godine 
na studentske račune sliti ukupno 
150 000 kuna. Riječ je o značajnoj 
pomoći koja će studentima olakšati 
pokrivanje troškova studiranja i u 
konačnici pomoći da uspješno završe 
započeti studij. Ne bude li tako, oni 
koji ne završe studij Gradu će morati 
vratiti dodijeljena im sredstva. 

I ovaj put Grad Lepoglava sli- 
jedio je vlastitu praksu provođenja 
natječaja za dodjelu stipendija gotovo 
šest mjeseci nakon početka akadem- 


ske godine za koju se natječaj raspisu- 
je. Na taj se način nastoji napraviti 
«filter» koji sprečava prijavljivanje 
na natječaj onih studenata koji na 
početku ipak odustanu od studija. 
No, to ne znači da će studenti koji su 
dobili stipendije ostati bez stipendija 
za protekle mjesece. One će im nakon 
potpisivanja ugovora biti isplaćene 
kao zaostaci s prvom redovitom sti- 
pendijom tekućeg mjeseca. 

Tijekom potpisivanja ugovora 


e 


Ugovore o stipendiranju potpisalo je 30 studenata 


o stipendiranju studentima su u 
Gradskoj vijećnici u Lepoglavi na 
stipendijama čestitali gradonačelnik 
Marijan Škvarić i njegov zamjenik 
Alojz Gredelj. Ujedno su sve stu- 


dente, neobavezno o dodijeljenim im 


stipendijama, pozvali na suradnju. 
Želja je Grada pomoći studentima 
u rješavanju pojedinih problema, ali 
i aktivno ih uključiti u događanja na 
gradskom području. 


p 4 


Klub studenata grada Lepoglave okuplja studente 

s područja grada Lepoglave sa svrhom njihova ak- 
tivnijeg uključivanja u realizaciju gradskih razvojnih 
projekata i rješavanja ostalih problema studentske 


populacije Lepoglave. 


Potaknuti prijedlogom Centra 
za mlade Lepoglava i Kluba mladih 
Lepoglave studenti s lepoglavskog 
područja osnovali su svoj Klub 
studenata. Na osnivačkoj skupštini 
održanoj 30. prosinca za predsjed- 
nika je izabran Josip Kramarić, 
njegova zamjenica u mandatu bit 
će Antonija Juriša dok će tajničku 
funkciju vršiti Davorin Špičko. U 
Upravni su odbor uz predsjednika, 
dopredsjednicu i tajnika ušli i Iva 
Žulić i Dario Mađar. U Nadzorni 
su odbor izabrani Jasmina Kljunić, 
Darija Rogina, Bernard Vusić, Alen 
Kostanjevec i Matija Županić. 

Inicijativa za osnivanje Klu- 
ba studenata rezultat je rasprave 
koja se vodila na okruglom stolu 
“Sudjelovanje studenata u  raz- 
voju grada Lepoglave" održanoj 
19. studenoga u Lepoglavi povo- 
dom Međunarodnog dana stude- 
S petnaestak lepoglavskih 


studenata o njihovim potrebama i 


nata. 


mogućnostima njihova aktivnijeg 
uključivanja u realizaciju gradskih 
razvojnih projekta tada je razgovarao 
lepoglavski gradonačelnik Marijan 
Škvarić. 

Na osnivačkoj su skupštini bila 
nazočna 44 osnivača koji su jed- 
noglasno osnovali Klub studenata 
grada Lepoglave kao neprofitnu i 
nevladinu organizaciju koja okuplja 
studente s područja grada Lepo- 
glave sa svrhom njihova aktivnijeg 
uključivanja u realizaciju gradskih 
razvojnih projekata i rješavanja os- 
talih problema studentske popu- 
lacije Lepoglave. Jedan od ciljeva je 

i okupljanje te druženje studenata 
s gradskog područja uz promicanje 
i zaštitu njihovih interesa, prava i 
potreba kao i kulturnih i tradici- 
jskih obilježja grada Lepoglave. 

Osnivanjem Kluba studenata 
osnažuje se i cijeli sektor mladih u 
gradu te Centar za mlade koji će 
zasigurno proširiti svoje članstvo u 
2012. godinu. Uz to, studenti su 
konačno dobili organizaciju koja 
može jasno i konkretno artikulirati 
stavove studenata pred gradskim, 
ali i županijskim vlastima, a kako 
je najavljeno na osnivačkoj sjednici, 
studenti planiraju biti aktivni i na 
državnoj razini. 

Kao jedan od većih problema 
studentske populacije s lepoglavsk- 
og područja, a o čemu se govorilo i 
na okruglom stolu, navedena je nji- 
hova međusobna nepovezanost pa 
se često događa da studenti, pose- 
bice oni koji su upisali prvu godinu, 
nemaju pomoć i informacije koje 
bi im olakšale studiranje. Iskustvo 
je pokazalo da studenti uključeni 
u neko od studentskih udruženja 
lakše rješavaju nastale probleme pa 
time i lakše završavaju studije. 


foto: arhiva TKIC 

DVD LEPOGLAVA Godišnja skupština 


Najvatrogascem DVD-a Lepoglava za prošlu godinu proglašen je Vedran Horvat. 


Najvatrogascu Vedranu Horvatu nagradu je uručio predsjednik Dobro- 
voljnog vatrogasnog društva Lepoglava Slavko Marković 


Najstarije dobrovoljno vatrogas- 
no društvo u gradu Lepoglavi, DVD 
Lepoglava, održalo je 25. veljače svo- 
ju 114. redovnu skupštinu. Budući 
da su već tradicionalno ovakva 
događanja prilika za osvrt na učinjeno 
u proteklom jednogodišnjem razdo- 
blju te za predstavljanje planova za 
budućnost, ove teme našle su se na 
dnevnom redu i ove skupštine. O 
njima su nazočnim kolegama iz okol- 
nih vatrogasnih društava, gostima 
vatrogascima s područja Zagrebačke 
županije i Slovenije kao i nazočnim 
uzvanicima = govorili — predsjednik 
Društva Slavko Marković i zapovjed- 


nik Zoran Horvat. Naglasili su kako 
su lepoglavski vatrogasci u proteklih 
godinu dana intervenirali 75 puta 
pri čemu 24 puta zbog požara dok 
se u ostalim slučajevima radilo o 
tehničkim intervencijama,  preven- 
tivnim dežurstvima, osiguravanjima 
pojedinih događanja te uslugama. 
Uz kontinuirano usavršavanje i 
uvježbavanje lepoglavski su vatro- 
gasci u 2011. sudjelovali i na brojnim 
vatrogasnim natjecanjima osvojivši 
pritom prvo mjesto na 13. pokret- 
noj vježbi održanoj u Lepoglavi. I u 
godini koja je pred njima lepoglavski 


vatrogasci planiraju nastaviti s vlas- 


titim uvježbavanjem i usavršavanjem 
te s nabavom potrebne opreme. Vje- 
ruju da će, iako je to planom bilo 
predviđeno za prošlu godinu, napo- 
kon biti otkupljeno zemljište na ko- 
jem bi trebao biti izgrađen vatrogasni 
centar, a čija je maketa ovom pri- 
likom predstavljena javnosti. 

- Prošle godine nismo otkupili 
zemljište na kojem planiramo gra- 
diti vatrogasni centar u Lepoglavi 
zbog toga što neki vlasnici za svoje 
parcele traže nerealno visoke iznose, 
čak i 50 puta veće od uobičajene ci- 
jene. Od centra nismo odustali i vje- 
rujemo da ćemo taj problem riješiti 
kao i osigurati novce potrebne za 
gradnju. S gradske će razine i dalje 
za potrebe vatrogastva u gradu Lepo- 
glavi biti izdvajana značajna sredstva 
koja su dosad bila veća od minimuma 
propisanog Zakonom — objasnio 
je lepoglavski gradonačelnik Mari- 
jan Škvarić čestitajući lepoglavskim 
vatrogascima na uspješnoj godini 
poželjevši im da i ova bude isto tak- 
va. U tome će im svakako pomoći i 
207 000 kuna koje će zahvaljujući 
gradskoj potpori vatrogastvu ove go- 
dine sjesti na račun Društva. 

Radi 


Zakonom o 


Statuta sa 
Zako- 
nom o vatrogastvu i podzakons- 


usklađivanja 
udrugama, 


kim aktima te s aktualnim kretan- 
jima, odnosno strateškim i općim 
usmjerenjima = razvoja vatrogasne 
struke, članovi skupštine DVD-a 
Lepoglava prihvatili su, poput bro- 
jnih drugih skupština vatrogasnih 
društava, novi izmijenjeni Statut. 

Na kraju službenog dijela skupštine 
članovima Društva dodijeljene su 
zahvalnice i diplome. Za 30 godina 
rada i članstva u Društvu primili su 
ih: Josip Cerovčec, Stjepan Horvat, 
Tomo Horvat, Josip Šoštarić, Branko 
Loparić, Mladen Štefanek, Franjo 
Štefanek, Juraj Štefanek, Janko Žulić, 
Davor Kos, Franjo Bračko, Ljudevit 
Geček, Miran Ivančić, Željko Geček, 
Zvonko Pavlović, Boris Štefanek i 
Damir Murić. 

Hrvoje Šoštarić, Marko Loparić, 
Marijan Šprem, Denis Posavec, Ju- 
rica Smontara, Perica Kostanjevec i 
Tomislav Trstenjački primili su dip- 
lome za deset godina “staža" u vatro- 
gastvu. 

Po običaju proglašen je i najvatro- 
gasac za proteklu godinu. Ta laskava 
titula pripala je Vedranu Horvatu. 

Na kraju skupštine predsjedniku 
Slavku Markoviću uručen je poklon 
za 60 godina djelovanja u DVD-u 
Lepoglava. 


DVD KAMENICA Sjednica skunštine 


Prioritet kameničkih vatrogasca nabava je novog vatrogasnog vozila i izgradnja novog vatrogasnog doma. 


Na _ 72. 
skupštine Dobrovoljnog  vatrogas- 


redovnoj = sjednici 
nog društva Kamenica održanoj 
18. veljače članovi su zbog ostavke 
donedavnog predsjednika Društva 
Stjepana Vreska izabrali novog pred- 
sjednika. U narednom razdoblju tu 
će funkciju vršiti dugogodišnji član 
DVD-a Zorislav Rodek. 

Na sjednici je usvojen i novi Stat- 
ut Društva, a tajnik Mario Canjuga 

podnio je izvješće o radu Društva u 
prethodnoj godini. U ovoj je godini 
prioritet nabava novog vozila za što 
je osigurano 600 000 kuna, a članovi 
se nadaju da će unatoč kriznim vre- 
menima i smanjenom proračunu to 
biti i realizirano. 

Namjera je nastaviti kontinu- 
irani rad s pomlatkom kao i ak- 
tivnije sudjelovati na natjecanjima s 
muškom ,A* ekipom. 


Na sjednici je = podijeljeno 
priznanje Ivanu Čanžaru za 60 go- 
dina članstva u DVD-u Kamenica, a 
titulu najvatrogasca za 2011. ponio je 
Josip Sambolec, zamjenik zapovjed- 
nika. 

Dobrovoljno vatrogasno društvo 
Kamenica bogatije je za dva nova 
člana. Novi kamenički vatrogasci su 


Krunoslav Galić i Darko Galić. 

Najznačajniji događaj vezan za vatrogastvo u Višnjici bila je gradska nabava novog vatrogasnog vozila. 


Marko — Hudin 
Dobrovoljnog 


Šestogodišnji 
najmlađi je 
vatrogasnog društva Višnjica. Velika 


član 


želja malog Višnjičarca da se poput 
djeda, tate, mame i drugih članova 
obitelji pridruži i onoj vatrogasnoj, 
ispunjena mu je na 61. redovnoj 
godišnjoj skupštini 
vatrogasnog društva Višnjica. Brojni 


Dobrovoljnog 


članovi Društva, kolege vatrogasci i 
gosti skupštine velikim su pljeskom 
pozdravili Marka koji je s ponosom i 
radošću iz ruku predsjednika DVD-a 
Višnjica Dušana Prašničkog primio 
majicu s vatrogasnim obilježjima 
čime je i službeno postao član 
višnjičkog vatrogasnog društva. 

Uz prijam novih članova i 
usvajnaja novog Statuta, skupština 
je bila prilika za osvrt na proteklo 
jednogodišnje razdoblje koje će biti 
jedno od najznačajnijih u povijesti 
Društva. Naime, 2011. godine pro- 
slavljeno je 60 godina postojanja i 
humanog rada. 

- Prošle godine Grad nam je kupio 
novo vatrogasno vozilo. Najljepši je to 
poklon koji je Društvo moglo dobiti 


za 60. godišnjicu djelovanja. Vozilo je 
već sudjelovalo u nekoliko interven- 
cija kojih je u protekloj godini bilo 
devet. Slavljeničku godinu obilježile 
su i naše vatrogasne ekipe osvajanjem 
prvih mjesta na nekoliko vatrogasnih 
natjecanja čime je potvrđen visok 
stupanj uvježbanosti naših vatroga- 
saca — naglasio je Dušan Prašnički, 
predsjednik DVD-a 


- Ove će godine 20 članova os- 


Višnjica. 


posobljenih za vatrogasno zvanje 
biti upućeno na liječnički pregled te 
osigurano kako bi mogli ući u op- 
erativni sastav Društva. Oni će biti 
naša udarna snaga i izlazit će na inter- 
vencije. Tako ćemo i dalje održavati 
spremnost da uspješno  interveni- 
ramo u svakom trenutku — nagla- 
sio je zapovjednik Stjepan Križanec 
najavljujući planove za 2012. 
Višnjičkim vatrogascima podrška 
je stigla s najviše gradske razine. 
Gradonačelnik Marijan Škvarić zah- 
valio im je na požrtvovnosti istaknuvši 
da je Grad Lepoglava nabavom 
vozila potvrdio kako vodi brigu o 
opremljenosti gradskih vatrogasnih 


foto: arhiva TKIC 


Vatrogasnoj skupštini u Višnjici, uz domaće, nazočili su vatrogasci iz 
susjednih vatrogasnih društava te kolege vatrogasci iz Slovenije 


društava, a time i o sigurnosti građana. 
Jedina nagrada dobrovoljnim vatro- 
gascima za njihov rad priznanja su 
koja im se uručuju u ovakvim pri- 
likama pa su tako na skupštini ona 
uručena i višnjičkim vatrogascima. 
Anđelku Butku, Blaženki Car, Biser- 
ki Hudin, Ivici Butku, Draženu Caru 
i Josipu Caru dodijeljena su priznan- 
ja za deset godina uspješnog rada u 
vatrogasnoj organizaciji. Diplomu za 
hrabrost i požrtvovnost u spašavanju 


dobili su Krunoslav Lončarek, Josip 
Flegarić i Mladen Galinec. Goranu 
Hočuršćaku, Aneli Job i Draženu 
Hočuršćaku uručene su zahvalnice za 
doprinos i razvoj vatrogastva dok su 
članovima desetina koje su osvajale 
prva mjesta na vatrogasnim natjecan- 
jima uručene zahvalnice za aktivnost 
i promociju Društva. Ove je godine 
višnjičkim najvatrogascem proglašen 
Krunoslav Lončarek. 


foto: arhiva Grad Lepoglava 


ZAŠTITA OD POŽARA 
Oprezno s 
vuzemnicama 


Paljenje uskrsne vatre 
regulirano je Odlukom o posebnim 
mjerama zaštite od požara kod 
loženja vatre i spaljivanja biljnog 
otpada na otvorenom prostoru na 
području grada Lepoglave. Ono se 
može obaviti samo spaljivanjem 
otpada biljnog porijekla tako da, 
ako se radi o manjoj uskrsnoj 
vatri, mjesto spaljivanja bude 
udaljeno najmanje 30 metara 
od gospodarskih zgrada i drugih 
objekata, stogova slame i sijena 
u naseljenom mjestu te najmanje 
200 metara od šume i površina sa 
strnim žitaricama izvan naseljenog 
mjesta. Veće uskrsne vatre moraju 
biti organizirane na način da je va- 
tra od građevina i drugih objekata 
udaljena najmanje 70 metara 
uz obavezno dežurstvo vatro- 
gasne postrojbe u kojem se ista 
organizira. Neorganizirano loženje 
uskrsne vatre nije dopušteno. 

Ove godine gradska  Vatro- 
gasna zajednica imala je ukupno 
29 vatrogasnih intervencija gašenja 
požara otvorenog prostora. 

FAŠNIČKA REPUBLIKA U LEPOGLAVI Ključevi grada u rukama maškara 

Za sve je nedaće u protekloj godini krivim proglašen fašnik te je spaljen nakon čega su maškare nakratko preuzele vlast u gradu Lepoglavi. Ključ grada 
predao im je lepoglavski gradonačelnik Marijan Škvarić. 


foto: arhiva TKIC 

Najviše kreativnosti pokazali su najmlađi sudionici 


I ove godine fašnička povorka krenula je od Stare ciglane te centrom Lepoglave stigla do terase restorana 
Ivančica gdje su se svi maskirani sudionici predstavili publici 

Već tradicionalna fašnička povo- Svojim maštovitim kostimima 
rka okupila je u nedjelju 19. veljače i nastupima okupljene su nasmi- 


jali mališani iz Dječjeg vrtića i 


mnoštvo raznovrsnih maski koje su 
prodefilirale Ispred 


Stare ciglane zamaskirani su uživali 


osnovnoškolci, dječja folklorna skupi- zaš sE KE š 


. , => ro H : . 
mRODI Golubovec Boa Gol- Neizostavna tema bilo je stanje u hrvatskom nogometu 
ubovca, KUD “Lepoglavski pušlek" i 


gosti iz Bratovštine sv. Josipa Martani 


Lepoglavom. 


u kuhanom vinu, a onda se polako 
uputili prema centru gdje se povo- 
rci priključilo stotinjak mališana iz iz Donje Voće, a posebne šarolike 
maske imale su članice Društva žena 


Mursko Središće. 


Dječjeg vrtića Lepoglava i nekoliko 
maskiranih skupina Osnovne škole 
Ante Starčevića. 

U pokladnoj povorci kroz grad 
koju je predvodila Limena glaz- 
ba iz Lepoglave moglo se vidjeti 
nogometašice, robote, neandertalke, 
miševe, kuhare i lovce. Posljed- 
nja stanica bila je terasa restorana 
Ivančica gdje je održano predstav- 
ljanje maski po grupama i gdje je 
glavni meštar od gradonačelnika 


primio ključ grada koji podrazumi- 


Ključeve grada maškarama je 
predao gradonačelnik M. Skvarić 


jeva vladanje maski i zazivanje dobre 


ljetine. 


Atmosferu je podizala Limena glazba Lepoglava 


LEPOGLAVSKI PUŠLEK 
Do suza nasmijali planinare 


Članovi KUD-a “Lepoglavski pušlek" nastupili na 
Planinarskoj noći u Varaždinu zabavivši skečevima 
brojne okupljene planinare. 


Krivac za nedaće na lomači 


Nakon = službenog = osnivanja 
Fašničke Republike uslijedio je dio 
koji oduvijek obilježava maškare, a 
to je spaljivanje fašnika kojemu se 
ove godine sudilo za velik snijeg, za 


kazne zbog nečišćenja nogostupa 
koje je dijelio komunalni redar te 


Na fašniku u Lepoglavi sudjelovali su učenici osnovnih škola i mališa- : 
ni iz Dječjeg vrtića za neslaganje Zadruge lepoglavske 
čipke i Čipkarskog društva “Danica 


Brossler*. Nakon spaljivanja fašnika 


STIHA ZIITE VIZ 


S SUD AMVAŠE 


Da se dobar glas o KUD-u 
»Lepoglavski pušlek“ proširio iz- 


maškare su se zasladile krafnama, 


čajem i gulašem uz feštu. 


su prilikom sa svojim skečevima do 
suza nasmijali okupljene planinare. 
Te su se večeri na pozornici našli 
pripadnici organa reda koji su tražili 
druge organe osoba koje vole muške 
organe. U općoj navali dobrih emo- 
cija i obilju smijeha planinari MIV- 
a jednoglasno su poručili kako su 
upravo “Pušleki* bili zvijezde večeri. 


van grada Lepoglave, svjedoče 
brojni pozivi na gostovanja. Jedno 
od njih “Pušleki" su odradili 28. 
siječnja na 25. planinarskoj noći u 
varaždinskom hotelu Turist. 
Članovi dramske sekcije 
KUD-a ,Lepoglavski pušlek“ tom 


Iove godine fašnik u Lepoglavi pratila je brojna publika 


Gosti iz Međimurja 


KONCERT NA ŠTEFANJE Glazbeni blagdanski ugođaj 


Na blagdan svetog Stjepana u ispunjenoj sportskoj dvorani lepoglavski glazbenici i njihovi gosti razgalili publiku. 


Tradicionalni koncert koji se 
održava u povodu blagdana sve- 
tog Stjepana i ove je godine na- 
punio sportsku dvoranu Osnovne 
škole Ante Starčevića u Lepoglavi. 
Na koncertu koji su priredili Grad 
Lepoglava, Turističko društvo grada 
Lepoglave i Turističko-kulturno in- 
formativni centar nastupali su brojni 
domaći izvođači. Ženski zbor ,Col- 
legium artisticum“ pod ravnanjem 
Anke Žulić otpjevao je tradicionalne 


božićne pjesme, a mješoviti je zbor 


KUD-a Klenovnik oduševio publiku 


Blagdanska čestitka 


foto: arhiva TKIC 


Koncert je okupio domaće glazbene snage i njihove goste 


raznovrsnim glazbenim repertoarom. 

Naši su ,limenjaci“ pod diri- 
gentskom palicom Željka Hutena 
izveli skladbe koje već dugi niz godi- 
na uveseljavaju Lepoglavčane, a mladi 
su ,Biseri“ pokazali da usprkos svo- 
jim godinama ne zaostaju za starijim 
i iskusnim glazbenicima što mogu za- 
hvaliti svom voditelju Franji Ježeku. 
Solistica Valentina Geci otpjevala 
je “Tihu noć" u pratnji violinistice 
Ivane Šambar i Želimira Dubovečaka 
na klarinetu, a nakon dvosatnog glaz- 


"Tiha noć, sveta noć..." 


Hrvatsko - mađarski plesni par 
benog užitka gradonačelnik Marijan 
Škvarić svima je poželio ugodne blag- 
dane i obilje zdravlja i sreće. 

Na koncertu je nastupio i mlad 
talentiran plesni par — Lepoglavčanka 
Sara Tvarog i njezin mađarski part- 
ner Balint Mate Temesvari. Svoje su 
plesno umijeće pokazali u izvedbama 
nekoliko vrsta plesova i time očarali 
mnogobrojnu publiku. 


KONCERT ZA 
VALENTINOVO 


Tawan u znaku 
ljubavi 


Nezavisna udruga 
mladih i Klub mladih 
Lepoglava organizirali 
su još jedan događaj za 
ljubitelje dobre glazbe. 


Uoči Valentinova za zalju- 
bljene, ali i za sve koji vole živu 
svirku, Nezavisna udruga mladih 
i Klub mladih Lepoglava orga- 
nizirali su u Lepoglavi valentinovski 
koncert. 

Na Tawanu lepoglavskog 
Doma kulture okupljenima su se 
predstavili Luka Belani, jedan od 
najperspektivnijih autora domaće 
kantautorske scene, domaće zvi- 
jezde Lucija Juriša i Dorian Varović 
te Nino Friščić i njegov brat Leo. 

Lucija Juriša i Dorian Varović 
zajedničkim nastupom još su jed- 
nom potvrdili da su najperspektivniji 
mladi glazbenici lepoglavskog 
kraja. 

Ovaj koncert, kao i niz 
prethodnih koncertnih događanja 
organiziranih zahvaljujući dobroj 
suradnji Nezavisne udruge mladih, 
Kluba mladih i TKIC-a, pružio je 
mladima mogućnost da subotnju 
večer u Lepoglavi provedu u ugod- 
noj atmosferi začinjenoj druženjem, 
dobrom svirkom i zabavom koja je 
trajala nešto manje od dva sata. 


VIŠNJICA Obilježen Međunarotini dan žena 


Kako bi se još jednom istaknula važnost žena u društvu, na Dan žena organiziran je okrugli 
stol “Zene u hrvatskoj povijesti, 


Prisjećanjem na žene koje su u 
hrvatskoj povijesti ostavile neizbrisiv 
trag u Osnovnoj školi Izidora Pol- 
jaka u Višnjici svečano je obilježen 
Međunarodni dan žena. 

Kako bi se još jednom istaknula 
važnost žena u društvu, na Dan žena 
organiziran je okrugli stol “Žene u 
hrvatskoj povijesti, literaturi, znanos- 
ti i kulturi" na kojem su višnjički 
učenici govorili o životu i radu spi- 
sateljice Brlić Mažuranić, 
“teti Vegeti" Zlati Bartol, novinarki 
i spisateljici Mariji Jurić Zagorki, 


Ivane 


skladateljici Dori Pejačević te prvoj 
hrvatskoj = akademski = školovanoj 
slikarici Julijani Erd&dy Drašković. 
Životima ovih značajnih žena, 
Hrvatske, učenici su nazočne prov- 
eli zanimljivim prezentacijama koje 


“Marija Jurić Zagorka" 


foto: arhiva TKIC 


literaturi, znanosti i kulturi ". 

O životima i radu žena koje su obilježile hrvatsku povijest govorili su 


učenici OŠ Izidora Poljaka iz Višnjice 


su nastale kao rad njihova marljivog 
istraživanja. Bila je to prilika da se 
svi podsjete ili upoznaju s ponekim 
zaboravljenim i nedovoljno  istak- 
nutim činjenicama vezanima za ove 
značajne žene. Tako je, između os- 
talog, istaknuto kako je Ivana Brlić 
Mažuranić bila predložena za No- 
belovu nagradu za književnost. Zlata 
Bartol zahvaljujući Vegeti stekla je 
slavu, ali ne i bogatstvo u kojem bi 
uživala da je primjerice svoj izum pat- 
entirala u Americi. Iako su u njeno 
vrijeme Mariju Jurić Zagorku napa- 
dale kolege književnici, ona je ustra- 
jala i danas je jedna od najcjenjenijih 
hrvatskih spisateljica. Dora Pejačević 
oduševljavala je svojim glazbenim 
talentom koji je iznjedrio brojne 
skladbe od kojih su neke odsvirane 
i za vrijeme trajanja ovog okruglog 
stola. Julijana Erdčdy Drašković 
svojim je likovnim ostvarenjima na 
platnu sačuvala djelić povijesti i duh 
vremena u kojem je živjela te utrla 
put budućim školovanim slikaricama. 


lako se njihova djela nalaze u 
školskom programu, na okruglom se 
stolu moglo čuti kako će ona ubuduće 
biti još zastupljenija, ako nigdje drug- 
dje, sigurno u višnjičkoj školi. 

Svi nazočni koji su se 
uključili u raspravu: Alojz Gre- 
delj, dogradonačelnik grada Lepo- 
glave, Slavica Cingesar, ravnateljica 
OŠ Izidora Poljaka iz Višnjice, 
Ivan Mravlinčić, kustos muzeja u 
Trakošćanu, Stjepan Udžbinac, učitelj 
u mirovini, i Sandra Kraš Šincek, pro- 
fesorica glazbe, složili su se kako žene 
danas, a i u povijesti, imaju jednaku 
važnost i zasluge za razvoj društva u 
cjelini i kako bi Dan žena trebao biti 
svakog dana. 


foto: arhiva TKIC 


HUMANITARNI 
KONCERT 


Note za Noin 
osmjeh 


Uz pomoć Nezavisne 
udruge mladih, 
Turističko-kulturno 
informativnog centra 

i Grada Lepoglave 
koncert je organizirala 
Glazbena udruga 
grada Lepoglave. 


Mali Noa Barlek iz Lepoglave 
velik je borac koji s nepune tri 
godine vodi bitku sa zloćudnim 
prirođenim tumorom bubrega. lako 
se u početku vjerovalo da kod 
anomalija na Noinim bubrezima 
nije riječ o tumoru, u drugoj godini 
Noina života pokazalo se da je 
zadebljanje na bubrezima zloćudni 
tumor. Tijekom posljednjeg 
bolničkog liječenja Noi je odstran- 
jen jedan bubreg i dio drugog 
te je započela terapija zračenja. 
Cijelo vrijeme bolničkog liječenja 
uz Nou je i njegova nezaposlena 
majka dok otac radeći pokušava 
osigurati sredstva potrebna za 
Noino liječenje ne tražeći pritom 
pomoć drugih. No, prva, iako ne 
velika, ali potrebna pomoć stigla je 
u obliku 3 000 kuna prikupljenih na 
humanitarnom koncertu “Note za 
dječji osmijeh" koji je u Lepoglavi 
uoči Božića uz pomoć Nezavisne 
udruge mladih, Turističko-kulturno 
informativnog centra i Grada 
Lepoglave organizirala Glazbena 
udruga grada Lepoglave. Članovi 
GUGL-a, koji su zajedno sa svojim 
gostima nastupili na humanitarnom 
koncertu, obitelji Barlek uručili su 
sredstva prikupljena donacijama 
publike i prodajom CD-a. 

OŠ IZIDORA POLJAKA VIŠNJICA Dan otvorenih vrata 


2 Lepoglavski 


Tradicionalna manifestacija koja se u višnjičkoj školi organizira drugu godinu zaredom održana je pod geslom “Voda — izvor života ". 


Posjetitelji Dana otvorenih vrata pratili su učeničke prezentacije 


, Teče i teče, teče jedan slap; Što u 
njem znači moja mala kap? Gle, jedna 
duga u vodi se stvara, I sja i dršće 
u hiljadu šara. Taj san u slapu da bi 
mogao sjati, I moja kaplja pomaže ga 
tkati“. 

Stihovi koje je napisao Dobriša 
Cesarić savršeno su se uklopili u 
Dan otvorenih vrata što su ga u 
višnjičkoj osnovnoj školi 22. ožujka 
organizirali OŠ Izidora Poljaka i PŠ 
Julijane Erdčdy Drašković iz Cvet- 
lina. Naime, ova već tradicionalna 
manifestacija koja se u višnjičkoj školi 
organizira drugu godinu zaredom 
održana je pod geslom “Voda — iz- 
vor života“. Vodeći se njime toga su 
dana u višnjičkoj školi organizirane 


učeničke radionice na kojima su 
učenici promišljali i učili o vodi 
kao neophodnom čimbeniku života 
na Zemlji i stvarali radove koji su, 
ovisno o nastavnom predmetu, pri- 
kazivali važnost vode u različitim 
područjima. Na to upućuju i nazivi 
radionica: “Rijeka Bednja — spaja i 
razdvaja“, “Riječni rak", “Potrošnja i 
ušteda vode u školi", “Voda u rijeci", 
“Voda izvor života", “Voda u jezic- 
ima", “Voda u fizikalnom pokusu", 
“Energija — korisnost vode" te “Voda 
i utjecaj na zdravlje". U radionicama 
su sudjelovali učenici osnovnih škola 
iz Višnjice i Cvetlina te osnovne škole 
iz Bisaga koji su na uzvratni posjet 
u Višnjicu stigli zajedno sa svojim 


učiteljima potvrdivši 


ovih dviju škola započeto prošle go- 


prijateljstvo 


dine u Bisagu. Danu otvorenih vrata 
su se i predstavnici Osnovne škole Vi- 
dem iz Republike Slovenije. 

- U povodu Dana otvorenih vrata 
u našu smo školu pozvali prijatelje iz 
Osnovne škole Bisag kod kojih smo 
u prijateljskom posjetu boravili kra- 
jem prošle godine te Osnovnu školu 
iz Videma u Republici Sloveniji s ko- 
jom, kao partneri u okviru programa 
Comenius, sudjelujemo na projektu 
“Izvori pitke vode". Dan otvorenih 
vrata bio je prigoda za druženje. Ove 
su godine u radionicama uz naše 
učenike sudjelovali i učenici iz Bisaga, 
a u narednim godinama u njih ćemo 
uključiti i učenike iz videmske os- 


novne škole — rekla je Slavica Cinge- 


sar, ravnateljica OŠ Izidora Poljaka iz 
Višnjice. 

Uz radionice u kojima su učenici 
marljivo radili i prezentirali svoje 
znanje, posjetiteljima je predstavljena 
i bogata baština višnjičkog i cvetlin- 
skog kraja koju njeguje Učenička 
zadruga “Višnja". Riječ je o vezu na 
domaćem platnu, izradi predmeta 
od komušine, drva i lika te ukrasnih 
predmeta od krep-papira i recikli- 
ranog papira. 

Gostujuće škole, OŠ Bisag i 
OŠ Videm, predstavile su se svojim 
domaćinima koji su im dobrodošlicu 
zaželjeli prigodnom  priredbom u 
čijem su programu sudjelovali i gosti. 

- Ovakvi susreti i druženja 
nesvakidašnji su u svijetu osnovnih 
škola i trebali bi poslužiti kao prim- 
jer ostalima. Na ovaj način imamo 


Poklon prijateljstva OŠ Bisag za višnjičku osnovnu školu 


U učeničkim radionicama đaci su 
obrađivali teme vezane za vodu 


mogućnost razmjenjivati iskustva 
i ideje što je vrlo vrijedno za naš 
učiteljski posao — rekla je Draženka 
Švelec-Juričić, ravnateljica OŠ Bisag. 

S tim se složila i Helena Šegula, 
ravnateljica OŠ Videm, izrazivši zado- 
voljstvo što će OŠ Višnjica i OŠ Vi- 
dem u sljedeće dvije godine surađivati 
na zajedničkom projektu u okviru 
programa Comenius. 

Jednodnevno druženje u OŠ 
Izidora Poljaka u Višnjici, koje su 
svojom nazočnošću poduprli zam- 
jenik lepoglavskoga gradonačelnika 
Alojz Gredelj i načelnik općine Vi- 
dem Friderik Bračič, završilo je sad- 
njom dalija prijateljstva u Aleji dalija 


višnjičke osnovne škole. 


OŠ IVANA RANGERA KAMENICA Terenska nastava 


Terensku nastavu 
odradili u Trakošćanu 


Kamenički učenici za trajanja manifestacije “Noć 
muzeja " posjetili trakošćanski dvorac. 


bi 
Učenici i učitelji OŠ Ivana Rangera iz Kamenice u Trakošćanu 
Noć 
učenici šestog, sedmog i osmog raz- 


Manifestaciju muzeja 
reda Osnovne škole Ivana Rangera 
iz Kamenice obilježili su 27. siječnja 
terenskom nastavom u Trakošćanu. 
Na samom mjestu, ispod zidina 
dvorca Trakošćan upoznati su s nje- 


govom poviješću te legendama o 
nastanku imena Trakošćan. Razgle- 
davanje dvorca koji je te večeri obas- 
jan mjesečinom izgledao čudesno 
oduševljene je učenike vratilo neko- 
liko stotina godina unatrag u vrijeme 


kada su u njemu živjeli Draškovićevi. 


OŠ ANTE STARČEVIĆA LEPOGLAVA “Ekopaket" 


OŠ Ante Starčevića iz Lepoglave uključena u pilot-projekt “Ekopaket" kojim se djecu 
želi poučiti odlaganju višeslojne kartonske ambalaže. 


Kako bi djeca već u ranijoj dobi 
naučila ispravno odlagati višeslojnu 
kartonsku ambalažu i na taj način 
sudjelovati u očuvanju okoliša i vlasti- 
tog zdravlja, tvrtka Tetra Pak u surad- 
nji s Udrugom Lijepa naša pokrenuo 
je pilot-projekt u Hrvatskoj pod 
nazivom “Ekopaket". 
umu da neke županije nemaju or- 


Imajući na 


ganizirano adekvatno zbrinjavanje 
otpada, 


pokrenut je projekt kojemu je cilj 


kartonskog ambalažnog 
potaknuti učenike na razmišljanje 
o važnosti zbrinjavanja te vrste ot- 
pada. U projekt su uključene škole s 
područja Varaždinske, Međimurske i 
Primorsko-goranske županije, nosioci 
statusa “Ekoškole". 

Među pet osnovnih škola s 


područja Varaždinske 
obuhvaćenih projektom je i Osnovna 


županije 


škola Ante Starčevića iz Lepoglave. 

- Za prikupljanje i odvojeno od- 
laganje višeslojne kartonske ambalaže 
u školi dobili smo desetak posebnih 
kutija koje su postavljene u blago- 
vaonici gdje poslužujemo mliječne 
obroke upravo u toj ambalaži. Na- 
kon što je učenici prikupe i pravil- 
no odlože u kutije, komunalno će 
poduzeće zbrinuti svu prikupljenu 
ambalažu — objasnio je ravnatelj Rat- 
ko Tomić. 

Sudjelovanjem u projektu škole 
ostvaruju pravo uključenja u natječaje 
“Od kartonske ambalaže do... “i “Sve 
što možemo s prikupljenom kartons- 
kom ambalažom". 


eko rs 


Čuvaj prirod 

Ekopaket za očuvanje prirode 


Pilot-projekt tijekom 
drugog polugodišta, točnije od 20. 
veljače do 15. travnja ove godine. 


traje 


Izradili repliku Bašćanske ploče 


Obilježavanje Dana hrvatskog jezika potaknulo je 
kameničke osnovnoškolce da izrade svoju inačicu 
vrijednog spomenika hrvatske kulture i pismenosti. 


17. ožujka 1967. godine ob- 
javljena je Deklaracija o nazivu 
i položaju hrvatskog književnog 
jezika kojim je zatražena ravno- 
pravnost svih narodnih jezika. Kao 
spomen na Deklaraciju, odlukom 


Hrvatskog sabora iz 1997., sredinom 
ožujka obilježavaju se Dani hrvatskog 
jezika kojem su se ove godine priključili 
i kamenički osnovnoškolci. 

Pod vodstvom školske knjižničarke 
učenici viših razreda primijenili su 


svoje znanje o Bašćanskoj ploči, najvr- 
jednijem spomeniku starohrvatske 
pismenosti, te uz pomoć školskih 
djelatnika izradili njezinu repliku u origi- 
nalnoj veličini. Dužina i širina odgovara- 
ju stvarnoj veličini, a odmak je naprav- 
ljen tek u težini. Kamenička Bašćanska 
ploča izložena je u školskom hodniku, 
a posebno je zainteresirala učenike 
nižih razreda zbog svoje veličine. Je- 
dan od ciljeva stvaranja ove ploče bio 
je da djeca steknu dojam veličine ploče 
koja je zapravo imala ulogu pregradne 


Bašćanska ploča u kameničkoj 
školi 


ograde u crkvi svete Lucije na otoku 
Krku. 

Učenice sedmog razreda 
pokazale su svoje znanje u pozna- 
vanju glagoljice koju su naučile na 
radionici održanoj u Lepoglavi tijekom 
obilježavanja Međunarodnog dana 
pismenosti. 

Ovim projektom, osim što su 
obilježeni Dani hrvatskog jezika i što 
su učenici ponovili znanje iz povijesti i 
hrvatskog jezika, dokazano je da “kad 
se male ruke slože, sve se može!" 


foto: arhiva TKIC 


LIDRANO 
Medđuopćinsko 
natjecanje 


Smotra dječjeg 
stvaralaštva u 
Višnjici 

Među 27 pristiglih 
literarnih radova 
prosudbeno 
povjerenstvo odabralo 
jei dva iz OŠ Ivana 
Rangera iz Kamenice 


za nastupna na 
županijskoj smotri. 


Osnovna škola Izidora 
Poljaka iz Višnjice 31. je siječnja 
bila domaćin Međuopćinske smotre 
dječjeg stvaralaštva Lidrano na 
kojoj su učenici osnovnih škola iz 
Lepoglave, Ivanca, Bednje, Ka- 
menice, Donje Voće, Klenovnika, 
Margečana, Radovana i Višnjice 
svojim scenskim, literarnim i 
novinarskim ostvarenjima nasto- 
jali izboriti nastup na ovogodišnjoj 
županijskoj smotri, a time i 
mogućnost odlaska na državno 
natjecanje. 

- Kao škola koja je 2000. 
godine zahvaljujući učenici Mateji 
Job, danas studentici Učiteljskog 
fakulteta u Čakovcu, i njenoj men- 
torici Bernardici Hočuršćak na polju 
scenskog stvaralaštva pobijedila 
na državnoj smotri, izuzetno mi 
je zadovoljstvo što je višnjička 
škola domaćin ovogodišnjeg 
međuopćinskog Lidrana — istaknula 
je na početku ravnateljica višnjičke 
škole Slavica Cingesar nakon 
čega je smotru otvorio lepoglavski 
dogradonačelnik Alojz Gredelj. 

Za vrijeme trajanja natjecanja 
povjerenstvu i publici u kojoj su bili 
i zainteresirani žitelji Višnjice scen- 
skim su se nastupima predstavili 
talentirani glumci osnovnoškolci. 

Najbolji literarni i novinarski 
uradci kao i scenski nastupi 
izborili su pravo sudjelovanja na 
županijskoj smotri. 

Među 27 pristiglih literarnih 
radova prosudbeno povjeren- 
stvo odabralo je i dva iz OŠ Ivana 
Rangera iz Kamenice i to “Sonce i 
ja" učenice Darije Posavec i “Pismo 
majci" učenice Nere Kapustić. 


Lepoglavski #€, 


foto: arhiva TKIC 


OTVORENA ZABAVNA ŠKOLA NOGOMETA Nastavak projekta 


Povelju o međusobnoj suradnji kojom je dogovoren nastavak Otvorene zabavne škole 
nogometa u Videmu su potpisali zamjenik gradonačelnika grada Lepoglave Alojz Gredelj, 
načelnik općine Bednja Mirko Bistrović i načelnik općine Videm Friderik Bračič. 


Potpisivanje Povelje u Videmu 


Otvorena zabavna škola nogome- 
tai ove će godine uveseliti naše brojne 
mališane. Zaključak je to s potpisiv- 
anja Povelje o međusobnoj suradnji 
na spomenutom projektu koji su u 
Videmu (Slovenija) 21.3. potpisali za- 
mjenik gradonačelnika grada Lepo- 
glave Alojz Gredelj, načelnik općine 
Bednja Mirko Bistrović i načelnik 
općine Videm Friderik Bračič. Kao 
nositelj projekta za Hrvatsku, Povelju 
je supotpisao i Velimir Suban iz Ze- 
maljskog ureda u Zagrebu. 


Međunarodna otvorena zabavna 
škola nogometa Bednja - Lepoglava - 
Videm održat će se u kolovozu 2012. 
godine, a predviđeno je da se program 
održi dva dana na Bednji i tri dana 
u Videmu. Na školi će sudjelovati 
učenici škola iz Lepoglave, Bednje i 
Videma što su potvrdili i ravnatelji 
spomenutih škola koji su također 
prisustvovali potpisivanju Povelje. 

Školu koju logistički od 2005. 
godine organizira i potpomaže Za- 
sportskih udruga grada 
Lepoglave vodit će ove godine Vlado 
Heček iz Bednje i Jože Horvat iz 
Videma. 

Open fun football schools (Ot- 


vorena zabavna škola nogometa) je 


jednica 


projekt koji podržavaju nordijske 
zemlje i UEFA. Osmišljena je kao 
zabavni program (nogomet i druge 
sportske igre ) za djecu od 6 do 12 
godina bez obzira na rasu, vjeru, spol, 
sportsko znanje, materijalni status, 
itd. Projekt se provodi već desetak 
godina u tranzicijskim zemljama u 
koje spada i Hrvatska. 


Inače, OFFS potječe iz ljetnih 
nogometnih škola zapadnih zemalja, 
a prvi put na našim prostorima pred- 
stavljena je u BiH 1998. godine. 
Svrha ovog projekta tolerancije je 
ponovno povezivanje djece i ljudi 
različitog etničkog porijekla na razini 
dijaloga, a aktivnosti su se proširile 
na Makedoniju, Srbiju, Crnu Goru, 
Hrvatsku, Kosovo, Gruziju, Armen- 
iju, Azerbejdžan, Moldaviju, Ukra- 
jinu, Jordan, Libanon i Irak. 


Otvorena zabavna škola nogometa 
okuplja velik broj djece 


UČENIČKA ZADRUGA “STEZICA" Gostovanje u Zagrehu 


Gledajući kako se izrađuje čipka mnogi su posjetitelji izrazili želju isprobati tehniku 
izrade čipke na batiće pa su batići ubrzo počeli klepkati u njihovim rukama. 


Učenici = Učeničke = zadruge 
“Stezica* Stela Posavec, Marta Risek i 
Dominik Geček te njihova voditeljica 
Dragica Bajsić i ravnatelj škole Ratko 
Tomić gostovali su 26. siječnja na 
Danu otvorenih vrata u OŠ Matije 
Gupca u Zagrebu. Riječ je o školi u 
kojoj se nastava izvodi na engleskom 
i hrvatskom jeziku, a pohađaju je 
djeca iz stranih zemalja koja borave u 
Hrvatskoj. 

Kako je tema Dana otvorenih 
vrata bila “Nematerijalna kulturna 
baština UNESCO-a", učenici zagre- 
bačke škole prezentirali su kulturnu 
baštinu s UNESCO-ve liste svojih 
zemalja. 


Nakon njihovih prezentacija 


uslijedilo je predstavljanje lepoglavske 
čipke koja je 2009. godine uvrštena 
na UNESCO-v popis nematerijalne 
kulturne baštine. 

Povijest i način izrade lepoglavske 
čipke izazvali su veliko zanimanje 
učenika, učitelja i posjetitelja. 
Gledajući kako se izrađuje čipka 
mnogi od njih izrazili su želju 
isprobati tehniku izrade čipke na 
batiće pa su batići ubrzo počeli 
klepkati u 
Posebnost 
i naušnice od lepoglavske čipke 


njihovim rukama. 


predstavljanja bile su 
sa oswarovski kristalima koji su 
proglašeni najproizvodom na XXIII. 
državnoj smotri učeničkih zadruga 


održanoj u Opatiji. 


OŠ ANTE STARČEVIĆA LEPOGLAVA 


U lepoglavskoj osnovnoj školi gostovala književnica Nada Mihoković-Kumrić. 


ić PUŠRSKS CG 


DTI 


Učenici OŠ Ante Starčevića iz Lepoglave pozorno su slušali svoju gošću 


Nada —Mihoković-Kumrić još 
je jedna spisateljica za djecu koja 
je posjetila lepoglavsku osnovnu 
školu. U razgovoru s lepoglavskim 
osnovnoškolcima podsjetila ih je na 
svoja najpoznatija književna djela — 
»Iko vjeruje u rode još“, ,Lastin rep“, 
»Mjesto pod suncem“, ,Mrazovac“, 
»Vjetar kroz kosu“, ,Vrijeme je“ i 
»Rep, ali ne lastin“. 

Sudeći po pitanjima na koja 
su učenici s lakoćom odgovarali, 
susret je bio zanimljiv i ispunjen 
domišljatim pričama 
gošće. 

U zajedničkom druženju s 


lepoglavske 


učenicima autorica je predstavila i 
roman , Iko vjeruje u rode još“. 


foto: arhiva TKIC 

ŽUPANIJSKA SMOTRA 
Natjecanje iz geografije 


Saša Mađar 
prvi, Barbara 
Vresk treća 


Saša Mađar iz OŠ Ante 
Starčevića iz Lepoglave osvojio 
je prvo mjesto u kategoriji petih 
razreda na Županijskom natjecanju 
iz geografije održanom 6. ožujka 
u Varaždinu. Riječ je o natjecanju 
na kojem je sudjelovalo 94 mladih 
geografa učenika petih, šestih, sed- 
mih i osmih razreda osnovnih škola 
s područja Varaždinske županije. 
Značajan uspjeh postigla 
je i Barbara Vresk iz OŠ Ivana 
Rangera iz Kamenice. Ona je u 
konkurenciji osmaša osvojila treće 
mjesto. 


OŠ ANTE STARČEVIĆA 
LEPOGLAVA 
lunanijsko 

školsko natjecanje 


Lucija Vusić 
osvojila drugo 
mjesto 


Osnovna škola Ante Starčevića 
2. ožujka bila je domaćin 
Županijskog natjecanja u pozna- 
vanju hrvatskog jezika za učenike 
sedmih i osmih razreda osnovnih 
škola. 

U konkurenciji sedmih razreda 
natjecalo se 32 učenika, a najbolja 
je bila Matea Briševac iz VI. OŠ 
Varaždin dok je drugo mjesto 
pripalo Luciji Vusić iz OŠ Ante 
Starčevića iz Lepoglave. Darija 
Posavec iz OŠ Ivana Rangera iz 
Kamenice osvojila je šesto mjesto 
dok se Vesna Pečevski iz OŠ Ante 
Starčevića plasirala na deveto 
mjesto. 

U grupi osmih razreda nas- 
tupilo je 27 učenika. Prvo mjesto 
osvojila je Anabela Ljubić iz OŠ 
Ivana K. Sakcinskog iz Ivanca 
dok su Lepoglavčanke Nikolina 
Kuča i Valentina Ribić iz OŠ Ante 
Starčevića podijelile šesto mjesto. 

Prije natjecanja u školskom 
holu održano je svečano ot- 
vorenje na kojem su ravnatelj 
škole domaćina Ratko Tomić i 
gradonačelnik Marijan Škvarić poz- 
dravili sve natjecatelje poželjevši 
im puno uspjeha. 


šk 


wa 

foto: arhiva TKIC 

—LAVA Škola za udruge 


Lepoglavske udruge jačaju svoje kanacitete 


Brojnim predavanjima, radionicama i prezentacijama u trajanju od 90 sati predstavnici udruga s područja grada Lepoglave nadogradit će 
svoje znanje, odnosno bit će upoznati s načinom djelovanja udruga, zakonskim okvirima u kojima udruge djeluju, mogućnostima financiranja 
udruga neovisno o gradskom proračunu, načinu razrade i provedbe projekata te o još nizu segmenata važnih za uspješno djelovanje udruga. 


Uvodnim predavanjem održanim 
1. ožujka u Lepoglavi je počela 
škola za udruge“, projekt koji u 
suradnji s Gradom Lepoglavom i 
Projektno-razvojnim uredom  pro- 
vodi Turističko-kulturno  informa- 
tivni centar d.o.o. (TKIC). Riječ je 
o programu zahvaljujući kojem će 
brojnim predavanjima, radionicama i 
prezentacijama u trajanju od 90 sati 
predstavnici udruga s područja grada 
Lepoglave nadograditi svoje znanje ili 
će biti upoznati s načinom djelovanja 
udruga, zakonskim okvirima u ko- 
jima udruge djeluju, mogućnostima 
financiranja udruga neovisno o grad- 
skom proračunu, načinu razrade, 
pisanja i provedbe projekata te o još 
nizu segmenata važnih za uspješno 
djelovanje udruga. 

Uvodno predavanje okupilo je 
predstavnike dvadesetak = gradskih 


udruga kojima je program ,Škole za 


foto: arhiva TKIC 


Suglasnost za gradnju objekta dali su vlasnici susjednih parcela 


udruge“ predstavio Hrvoje Kovač, za- 
mjenik direktora Turističko-kulturno 
informativnog centra. Udruge koje 
će sudjelovati u radu Škole trebale bi 
spremne dočekati izmjene financiran- 
ja organizacija civilnog društva koje 


će od 2013. godine na gradskoj razini 
donijeti drukčiji pristup. 

Naime, od iduće godine s man- 
jim će se iznosima financirati hladni 
pogon udruga dok će se glavnina fi- 
nanciranja fokusirati na konkretne 


projekte i programe. One udruge koje 
prođu Školu dobit će i certifikat koji 
će biti potvrda Gradu da su spremne 
provoditi planirane projekte. 

Škola bi s radom trebala završiti 
krajem lipnja tako da će udruge do 


kraja godine moći pripremiti svoje 
programe i projekte. 

Škola za udruge uspješno je in- 
tegrirana u program JAKO, region- 
alni program za jačanje kapaciteta 
organizacija civilnog društva u četiri 
županije sjeverne Hrvatske. Program 


je zamišljen na način da uz jačanje 
sposobnosti, 
društva uspostavi kvalitetniju surad- 


organizacija civilnog 


nju između javnog sektora, privatnog 


sektora i organizacija civilnog društva 
i temelje za što kvalitetniji i bolji 
rad organizacija civilnog društva na 
putu k modernom društvu stabilnih 
društvenih vrijednosti. 


Škola će trajati 90 sati 


mm 

N Državno orijentacijsko natjecanje 


Izviđači “okupirali" Lepoglavu 


Organizacijom natjecanja Odred izviđača Lepoglava potvrdio se kao 
jedna od najaktivnijih izviđačkih organizacija u HmaenIj 


Lepoglava se još jednom pokazala izvrsnim domaćinom izviđačima pristiglima iz cijele Hrvatske 


Odred izviđača Lepoglave orga- 
nizirao je 10. i 11. ožujka Državno 
Stotinjak 
izviđača iz 21 ekipe u Lepoglavu je 


orijentacijsko natjecanje. 


pristiglo iz raznih krajeva Hrvatske 
kako bi pokazali svoje znanje u iz- 


radi skloništa, podizanju  bivka, 


Na natjecanju su se bodovale i 
kulinarske vještine 


signalizaciji, topografiji i ostalim 
izviđačkim vještinama. 

Od jutarnjih sati natjecateljskog 
dana, nakon 


tijekom kojeg im je dobrodošlicu 


svečanog otvorenja 
u Lepoglavu poželio  lepoglavski 
Gredelj, 


izviđači su na stazi dugoj 12 kilom- 


dogradonačelnik = Alojz 


etara izvršavajući postavljene zadatke 
skupljali bodove boreći se za što bolji 
plasman i vrijedne nagrade. 

Za vrijeme natjecanja na lepo- 
glavskom se području moglo susresti 
izviđače s kartama u rukama ili kako 
podižu izviđački bivak i pripremaju 
hranu. Uz natjecanje na otvorenom, 
dio zadataka izviđači su odradili u 
lepoglavskoj školi crtajući topograf- 
ske karte. Natjecanje je trajalo cijelog 
dana, a kako je istaknuo Davor 
Mađar, 
komisije, od izviđača se tražilo ve- 


predsjednik natjecateljske 


liko poznavanje izviđačkih vještina i 
društveno znanje. 

Najviše od toga pokazala je ekipa 
“Iramuntana" Skaut kluba Marijan 
iz Splita kojoj je pripalo prvo mjesto. 
Drugo mjesto osvojila je ekipa “Javor 
7* Odreda izviđača Javor iz Zagreba, 
a treće ekipa “Svi predsjednikovi lju- 


Jedan od zadataka bio je izgraditi 
izviđački bivak 


di? Skaut kluba iz Splita. 

Najboljima su pripali pehari s 
vrijednim primjercima lepoglavsk- 
og ahata, a svima uspomene na još 
jedno dobro organizirano izviđačko 
natjecanje koje promiče druženje 

korisnih 
organizacijom = Odred 
izviđača Lepoglava potvrdio se kao 
jedna od najaktivnijih izviđačkih or- 
ganizacija u Hrvatskoj. 


i razvijanje vještina. 


Uspješnom 


\NUMači u Pounju — 


Riječje o aktivnosti na projektu “Improving possible" u 
kojem kao partnerska organizacija sudjeluje Nezavisna 
udruga mladih, a koji je financiran s 12 857 eura u sklopu 


programa Mladi na djelu. 
U razdoblju od 17. do 23. 


veljače petero mladih iz Hrvatske 
predstavljali su svoju zemlju na 
međunarodnom seminaru u Ptuju 
na kojem su osim Hrvata sudjelovali 
i mladi iz Litve, Turske i Slovenije. 
Hrvatsko izaslanstvo činili su članovi 
Nezavisne udruge mladih, Centra za 
mlade Lepoglava i Kluba studenata 
grada Lepoglave: Davorin Špičko, 
Monika Hojsak, Alen Kostanjevec, 
Mario Žuliček i Martina Kečkan. 
Riječ je o aktivnosti na projektu 
“Improving possible" u kojem kao 
partnerska = organizacija sudjeluje 
Nezavisna udruga mladih, a koji je 
financiran s 12 857 eura u sklopu 
programa Mladi na djelu. Na semi- 
naru koji je imao i elemente razmjene 
mladih i povećanja interkulturalnosti 
mladi su iz ove četiri zemlje predstavi- 
li politike zapošljavanja i aktivnosti 
na tržištu rada u svojim zemljama. 
Kao odgovor na trenutno velik broj 
mladih na burzama rada diljem Eu- 
rope, predstavljene su aktivnosti u 
sklopu europskih projekata kojima 


mladi imaju priliku steći neformalno 
radno iskustvo (razmjene mladih, Eu- 
ropska volonterska služba, Eurodis- 
sey...). 

Sudionici seminara naučili su 


Mladi iz Lepoglave s gradonačelni- 
kom Ptuja 

Projektna radionica u Ptuju 


kako najbolje primijeniti brojne 
mogućnosti za predstavljanje poslo- 
davcima. 

Da je riječ o važnom projektu, 
pokazao je i ptujski gradonačelnik 
Štefan Čelan primivši sudionike 
projekta u Gradskoj vijećnici te 
sudjelujući na zajedničkoj konfer- 
enciji za medije. Uz stručni dio ovaj 
seminar pomogao je mladima up- 
oznati ostale kulture, zbližiti se s 
mladima iz drugih krajeva svijeta te 
poboljšati korištenje engleskog jer 
se komunikacija odvijala upravo na 
tom jeziku. Uz razmjenu kontakata 
najavljeni su i novi projekti. - Neki 
od njih već su u pripremi, za neke se 
tek javila ideja, ali sasvim je sigurno 
da će nakon ovog seminara suradnja 
biti puno lakša pa se nadamo da će se 
još više europskog novca sliti u Lepo- 
glavu. Ovog puta za mlade i njihov 
razvoj - istaknuo je Mario Žuliček iz 
NUM-a. 

S obzirom na to da se seminar 
održavao u vrijeme fašnika, sudionici 
seminara sudjelovali su u najvećoj 
prujskoj tradicionalnoj manifestaciji 
— Kurentovanju! Riječ je o najvećem 
slovenskom fašniku i jednom od 
većih u ovom dijelu Europe. 


foto: arhiva TKIC 


A Predavanja o astronomiji 


Promatrali Juniter, Andromedu, Plejade 
te ostatke supernove iz 1054. godine 


Astronomsko društvo Lepoglava dosad je organiziralo dva predavanja na kojima su zainteresirane upoznavali s 
“tajnama " svemira i opremom koju koriste astronomi. 


Promatranje nebeskih tijela astronomskim uređajima 


Jedna 
na području grada Lepoglave, As- 


od najmlađih udruga 


tronomsko društvo Lepoglava, jedna 
je od najaktivnijih. Od samog os- 
nutka članovi Astronomskog društva 
organiziraju predavanja na kojima 
zainteresirane upoznavaju s “tajnama? 
svemira. Do sada su održali dva pre- 
davanja. 

O prvim astronomima, gibanju 
planeta i njihovu tumačenju, as- 


tronomskim sustavima kroz povijest 
i još mnogočemu zanimljivom 14. je 
siječnja pred tridesetak zaljubljenika u 
astronomiju govorio Kristijan Šamec, 
predsjednik Astronomskog društva. 
Kratko, ali zanimljivo predavanje o 
uvodu u astronomiju začinjeno je 
promatranjem zvjezdanog neba na 
otvorenom. Sudionici su nakon pre- 
davanja na košarkaškom igralištu iza 
Doma kulture na tri teleskopa pro- 


matrali Jupiter, Andromedu, Plejade 
te brojna druga sazviježđa, a za one 
dobrog vida teleskop je bio usmjeren 
i u ostatke supernove iz 1054. godine. 

Drugo predavanje organizirano 
je 25. veljače, a tema su bili as- 
tronomski optički instrumenti. Iako 
tema predavanja zvuči dosadno, 
ona je na sve moguće načine bila 
sve samo ne dosadna. Prisutni su u 
teorijskom dijelu slušali kako i na 
koji način teleskopi prikupljaju sv- 
jetlo i stvaraju sliku, a govorilo se i o 
opremi koja je uz teleskope nužna za 
potpuni doživljaj kao što su okulari, 
filtri, dijagonalna zrcala i montaže. 
Kao i prošli put vremenske prilike baš 
su se nekako posložile pa su prisutni 
nakon predavanja mogli baciti pogled 
na neke zanimljivosti zimskog neba 
koje je objasnio predsjednik Društva 
Šamec. - Na Orionovoj maglici us- 
poredili smo svjetlinu slike kroz tri 
teleskopa različitih otvora objektiva, 
a pri tomu smo koristili jednako 
povećanje na teleskopima. Gledali 


Predavanje u Domu kulture 


smo i Jupiter, Mjesec, fazu Venere, 
galaksiju Andromedu, a na kraju smo 
pokušali i Mars, ali s obzirom na to 
da je bio prenisko, nažalost nismo vi- 
djeli nikakve detalje na njemu. 

Da, možda se nisu vidjeli detalji 
na Marsu, ali građanima se u ova dva 
predavanja omogućilo da iz potpuno 
drugog kuta promatraju zanimljivo- 
sti na našem nebu. A ako je sudeći 
prema prvim reakcijama, ova preda- 
vanja i promatranje zvijezda pun su 


pogodak! 


DGLAVA Meteorološko predavanje 


Predavanjem koje je održao Kristijan Božarov obilježen je Svjetski dan meteorologije koji se u svijetu obilježava od 1950. 


Zanimljivo predavanje o meteo- 
rologiji održano 21. ožujka privuklo 
je u čitaonicu Gradske knjižnice u 
Lepoglavi mlađu i stariju publiku 
koja je zajedno s organizatorom, Ne- 
zavisnom udrugom mladih, obilježila 
Ovaj 


dan u svijetu obilježava se u spo- 


Svjetski dan meteorologije. 


men na 23. ožujak 1950. godine 
kad je službeno osnovana Svjetska 
meteorološka organizacija. 
Predavanje je održao Kristijan 
Božarov, predsjednik Udruge “Cro- 
meteo — motrenje i prognoziranje 
vremena". Tom je prilikom na inter- 
aktivan način nazočnima objasnio 


foto: arhiva TKIC 

Posjetitelji su vidjeli projekciju fotografija zanimljivih pojava 


najvažnije meteorološke pojmove, 
djelovanje vremena, klimatske pro- 
cese te utjecaj Sunca na vremenske 
prilike. Objasnio je i postupak nasta- 
janja vremenske prognoze te pomoću 
meteoroloških karata dočarao kako 
to izgleda u praksi. 

Sudionici predavanja s velikim 
su zanimanjem pratili i projekciju 
fotografija impresivnih vremenskih 
pojava te u razgovoru s gostom 
predavačem dobili odgovore na pi- 
tanja iz područja meteorologije. 


Za adrenalinske sladokusce 


Udruga PA.S. pružit će nešto više u adrenalinsko- 
rekreativnoj ponudi grada Lepoglave. 


Dvadesetak zainteresiranih 
građana za rad Udruge_PA.S. 
(Paintball-Airsoft-Survival) nešto 
više o njenom radu saznalo je 17. 
ožujka kada je u Domu kulture u 
Lepoglavi predstavljen njen plan 
rada i djelovanja za 2012. godinu. 
Tom je prilikom izložena i oprema 
za paintball i airsoft. A što su paint- 
ball i airsoft? Paintball je nešto poput 
“igranja rata", odnosno igra u kojoj 
se sudionici natječu ekipno ili samo- 
stalno s ciljem izbacivanja jednog ili 
više protivnika gađajući i označujući 
ih kuglicama koje sadrže boju. Airsoft 
je sličan paintballu, odnosno riječ je o 
vojnom simulacijskom sportu u kojem 
se upotrebljavaju replike vatrenog 
oružja koje izbacuje kuglice od tvrde 
plastike. 

Inicijativa za pokretanje ove priče 
došla je od entuzijasta iz Paintball 
kluba “Gavran" i Bojana Migača, 


foto: arhiva TKIC 


Ponuda adrenalinske opreme 


lepoglavskog “survival eksperta". Oni 
su djelatnosti postojeće udruge nado- 
gradili novim adrenalinskim djelatnos- 
tima, airsoftom i preživljavanjem. U 
takvom obliku Udruga P.A.S. nastojat 
će pružati nešto više u adrenalinsko- 
rekreativnoj ponudi grada Lepoglave. 

Svojevrstan novi početak rada 
Udruga je obilježila i humanitarnom 
akcijom. U suradnji s Forumom 
preživljavanja organizirana je human- 
itarna akcija prikupljanja sredstava za 
Udrugu Spas iz Varaždina. 


Tajna flora Ivanščice 


Predavanje je održao dugogodišnji istraživač i 
zaljubljenik u prirodu Dubravko Sincek. 


“Tajna flora Ivanščice — rijetke, 
ugrožene i zaštićene biljke" naziv 
je predavanja koje je 4. siječnja u 
prostorijama Gradske knjižnice u 
Lepoglavi održao Dubravko Šincek, 
dugogodišnji istraživač i zaljubljenik 
u prirodu. 


Praćeno projekcijom fotografija 


orhideja, kaćuna, alpskog jaglaca i os- 
talih biljnih vrsta kojima je ugroženo 
stanište na Ivanščici, predavanje je 
pobudilo veliku pozornost tako da se 
u čitaonici Gradske knjižnice tražio 
stolac više. 

Organizator predavanja bila je 
Gradska knjižnica Lepoglava. 


foto: arhiva Gradska knjižnica 


Predavanje je u čitaonici Gradske knjižnice pratila brojna publika 

“Fantomi slobode" 
Velik interes 
mladih za 
“Novi val"? 


Predavanje “Fantomi 
slobode - Retorika otpora 
u hrvatskom novom valu " 
koje je 17. veljače u 
okviru programa Kluba 
mladih Lepoglava održano 
u Domu kulture ispunilo je 
očekivanja publike, ali 

i predavača Nikole 
Košćaka iznenađenog 
dobrim odazivom mladih. 


Zamišljeno kao prilog 
istraživanju retorike otpora, 
odnosno društveno-političke kritike 
u tekstovima pjesama važnijih 
hrvatskih bendova potkraj 70-ih 
i početkom 80-ih godina prošlog 
stoljeća, poput Parafa, Termita, 
Prljavog kazališta, Azre, Filma i 
Haustora, predavanje pod nazivom 
“Fantomi slobode - Retorika otpora 
u hrvatskom novom valu" koje 
je 17. veljače u okviru programa 
Kluba mladih Lepoglava održano 
u Domu kulture ispunilo je 
očekivanja publike, ali i predavača 
Nikole Košćaka iznenađenog 
dobrim odazivom mladih. 

Uz usmeno izlaganje u kojem 
se koncentrirao na analizu pisanih 
tekstova, Nikola Košćak, asistent 
na Katedri za stilistiku Filozofskog 
fakulteta u Zagrebu, uz korištenje 
audioisječaka svoju je analizu 
usredotočio na dijalog tekstova 
pjesama s ondašnjim društvenim i 
političkim dominantnim ideologemi- 
ma i tipovima diskursa s kojima 
oni uglavnom stupaju u negacijske 
relacije, odnosno polemičke, 
ironijske i parodijske. 

lako mnogi od prisutnih na 
predavanju tad još nisu bili ni 
rođeni, hrvatski novi val koji je na 
glazbenu, ali i na društvenu scenu 
donio pravi mali preporod očito i 
danas ima mnogo ljubitelja koji su 
se ovom prilikom mogli još jednom 
podsjetiti njegovih kvaliteta, ali za- 
sigurno saznati i niz novih detalja. 

Kraj dvosatnog zanimljivog 
predavanja obilježen je dijalogom 
s publikom koja je pokazala interes 
za ciklus takvih te sličnih tematskih 
predavanja koja će se nastaviti. 

ČIPKARSTVO Sastanak činkarica 


Za početak je potrebno utvrditi točan broj aktivnih čipkarica kako bi se 
mogli izraditi projekti koji će doprinijeti daljnjem razvoju lepoglavskog 
čipkarstva. 


foto: arhiva TKIC 


Grad Lepoglava snažno i u svim 
segmentima podupire  lepoglavsko 
čipkarstvo pa s razlogom postoji ne- 
zadovoljstvo Grada što lepoglavska 
čipka još uvijek nije u punoj mjeri 
zauzela mjesto koje joj pripada po 
vrijednosti i činjenici da je riječ o 


nematerijalnom kulturnom dobru s 
UNESCO-ve liste. Kako bi se riješio 
taj problem, odnosno problemi koji 
u pojedinim segmentima opterećuju 


lepoglavsko čipkarstvo te uspostavila 
koordinacija djelovanja na tržištu, 
Grad Lepoglava i Ekomuzej Lepo- 
glava organizirali su 8. veljače radni 
sastanak na kojem su se s lepoglavs- 
kim čipkaricama sastali Dejan Bjeli- 
vuk, predsjednik Udruge Ekomuzej 
Lepoglava, i Emil Tkalec, voditelj 
Projektno-razvojnog ureda. 

Tijekom razgovora nazočne su 
čipkarice zatražile da članice povje- 


renstva za dodjeljivanje markica ko- 
jima se označava izvorna lepoglavska 
čipka odaberu same čipkarice te da se 
markice dodjeljuju bodovanjem čipki 
zaprimljenih pod šifrom. 


Razgovorom = između članica 
Zadruge = lepoglavske čipke i 
Čipkarskog društva »Danica 


Brčssler“ došlo se do zanimljivog 
podatka. Naime, od stotinjak evi- 
dentiranih čipkarica aktivno je njih 
30-ak pa postoji manjak novih čipki. 
Zaključeno je da najprije treba ut- 
vrditi broj aktivnih čipkarica kojih 
s obzirom na organizirane čipkarske 
tečajeve ne bi smjelo nedostajati. 
Njihov precizan broj važan je zbog 
mogućnosti kandidiranja na otvorene 
natječaje prekogranične suradnje 
na koje Grad želi prijaviti projekte 
kojima bi dodatno podupro razvoj, 
očuvanje i promoviranje čipkarstva. 
Čipkarice su tom prilikom upoznate s 
otvorenim natječajem prekogranične 
suradnje na koji Grad Lepoglava 
namjerava kandidirati projekt Eko- 
muzeja čipke i čipkarstva. 


NOĆ MUZEJA Manifestacija 


U idili trakošćanskog dvorca lepoglavske čipkarice čipkale su čipku, a 
podno zidina kuburaši “Glasne kubure " glasno pucali. 


U “Noć muzeja", kulturnu mani- 
festaciju u okviru koje su 27. siječnja 
svoja vrata posjetiteljima otvorile 
brojne muzejske ustanove diljem 
Hrvatske, i ove se godine priključio 
Dvor Trakošćan. Uz besplatan razgled 


bogate muzejske zbirke posjetitelji 
su se mogli upoznati s tradicijs- 
kom baštinom okolice Trakošćana. 
Naime, u 
programu 
članice Čipkarskog društva “Danica 


bogatom  popratnom 


lepoglavske 


čipkarice, 


Brčssler*, predstavile su način izrade 
lepoglavske čipke dok su kuburaši 
iz “Glasne kubure" pucnjevima iz 
kubura dočarali nekadašnji običaj i 
način pucanja. 

GRADSKA KNJIŽNICA Književna večer za Dan žena 


Lepoglavskoj se 
publici predstavila 
Mani Gotovac 


Mani Gotovac predstavila je autobiografski 
roman “Fališ mi", au tome joj je pomoglo 
dvoje glumaca varaždinskog kazališta, Hana 
Hegedušić i Robert Plemić, koji su zajedno 

s autoricom kao naratorom igrali njegove 


pojedine ulomke. 


Kazališna kritičarka, teatrolog- 
inja i spisateljica Mani Gotovac 
lepoglavskoj je publici u čitaonici 
Gradske knjižnice u Lepoglavi pred- 
stavila autobiografski roman “Fališ 
mi". To je zapravo drugi dio romana 
u kojem, nakon poglavlja “Proljeće? 
i “Zima objavljenih 2010. godine, 
ovaj puta donosi poglavlja “Jesen? i 
“Ljeto". Riječ je o nastavku sudbin- 


ske ljubavne priče s Gorkim započete 
u prvoj knjizi. 

Na zanimljiv način predstavl- 
janju knjige pomoglo je dvoje glu- 


Predstavljanje romana sa za- 
nimanjem je pratila uglavnom 
ženska publika 

Autorica i glumci 


maca varaždinskog kazališta, Hana 
Hegedušić i Robert Plemić. Oni 
su zajedno s autoricom kao nara- 
torom čitajući i igrajući pojedine 
ulomke knjige  nazočnoj publici 
približili knjigu zasigurno je pritom 
potaknuvši da je u cijelosti pročitaju. 
Zahvaljujući glumačkoj interpretaciji 
dijela sadržaja knjige u kojoj autorica 
govori o ljubavi u svim njenim po- 
javnim oblicima te kao o osnovnom 
smislu ljudske egzistencije, ovo pred- 
stavljanje odudaralo je od standard- 
nih predstavljanja knjiga na koja smo 
navikli. 

Na kraju ovog događaja kojim je 
organizator, Gradska knjižnica Lepo- 
glava, obilježio Dan žena, autorica 
Mani Gotovac potpisivala je prim- 
jerke svojih knjiga koje su se ovom 
prilikom mogle i povoljnije kupiti. 


ČIPKANA HALJINA Sjajni bal 
Varaždinski Sjajni bal u znaku 


lepoglavske čipke 


Na Sjajnom balu poseban prostor dobio je grad čipke 
i čipkarstva s kojim su se upoznali brojni uglednici iz 


Hrvatske i Austrije. 


_ 
Manekenka u haljini B. Pavlina 


Već punih 19 godina varaždinski 
Sjajni bal krasi titula jednog od najgl- 
amuroznijih kulturnih i društvenih 
događanja u regiji U organizaciji 
Hrvatsko-austrijske = kulturne za- 
jednice Sjajni se bal tradicionalno 
održava svakog prvog petka u veljači 
u varaždinskom HNK-u. Uz ples i 


glazbu i ove je godine bio priprem- 
ljen bogat popratni program. No 
najveću je pozornost privukla haljina 
s motivima čipke “Ljeto u šumi" koju 
je Boris Pavlin dizajnirao u suradnji 
s lepoglavskim čipkaricama. Bajko- 
vitu haljinu koja je izmamila uzdahe 
brojnih uzvanika iz zemlje i inozem- 
stva nosila je poznata varaždinska 
manekenka Ivančica Borić. S 
lepoglavskom su se čipkom tako 
upoznali brojni ugledni diplomati, 
glumci, političari i gospodarstvenici, 
poput austrijske veleposlanice u 
Hrvatskoj Andree Ikic Bohm i poljsk- 
og veleposlanika Wieslawa Tarka. 
Uz to, ove su godine organizatori, 
članovi Hrvatsko-autrijske kulturne 
zajednice, izdvojili poseban pros- 
tor za prezentaciju čipke, ali i grada 
Lepoglave. Direktor Festivala čipke 
Mirko Varović, voditeljica Zadruge 
lepoglavske čipke Karmen Šoštarić 
i čipkarica Tihana Rendić zaintere- 
sirane su upoznali s izradom čipke i 
ostalim vrednotama grada. 


LEPOGLAVSKE UDRUGE Međunarodni kluh prijatelja 


U suradnji s Knjižnicom grada Zagreba Međunarodni klub prijatelja 
nedavno je u Zagrebu organizirao predstavljanje zbirke poezije “Oglej " 
slovenskog književnika Marjana Pungartnika. 


Međunarodni klub prijatelja 
jedna je od udruga registriranih na 
području grada Lepoglave. Iako lepo- 
glavski građani s njenim radom nisu 
upoznati u dovoljnoj mjeri, riječ 
je o aktivnoj udruzi koja svoje ak- 
tivnosti zbog potreba ostvarenja svog 
najvažnijeg cilja — poticanja suradnje 
među državama — najčešće provodi 
izvan grada Lepoglave. 

U suradnji s Knjižnicom grada 
Zagreba Međunarodni klub  pri- 
jatelja nedavno je u Zagrebu orga- 
nizirao predstavljanje zbirke poezije 
“Oglej" = slovenskog = književnika 
Marjana Pungartnika. Prema 
riječima Milke Knežević, predsjed- 
nice Međunarodnog kluba prijatelja, 
na ovaj je način učinjen još jedan 
korak u jačanju prijateljskih veza 
Hrvatske i Slovenije. Predstavljanju 
zbirke poezije Marjana Pungartnika 
nazočili su bivši hrvatski velepo- 
slanik Marjan _ Kombol, predsjed- 
nik Društva hrvatskih književnika 
Božidar Petrač, predsjednik Odbora 


Društva hrvatskih književnika Đuro 
Vidmarović, ravnateljica Gradske 
knjižnice Zagreb Ljiljana Sabljak, 
predsjednik Štajerske zajednice iz 
Maribora Rade Bakračević, pred- 
sjednica Društva ljubitelja knjige 
Hrvatske 
slovenska 


Loris Bucević, poznata 


književna kritičarka 


Sudionici predstavljanja zbirke 


Marica Škorjanec Kosterc, hrvatska 
Božidara = Brezinščak 
Bagol te Vladimir Matušin iz Mini- 
starstva vanjskih poslova Republike 
Hrvatske. 

U glazbenom dijelu predstavl- 
janja zbirke svirajući gitaru nastupila 
je Magdalena Banfić iz Donje Voće. 


književnica 


IZLOŽBA Uskrs u našem kraju 


Tradicionalna uskrsna izložba do 
10. travnja u čitaonici Gradske knjižnice 


Osnovnoškolci, slobodni umjetnici i članovi udruga svoje ručno oslikane radove predstavili na 
četvrtoj izložbi Uskrs u našem kraju. Ulaz na izložbu je slobodan. 


Još od davnih vremena pisan- 
ice su simbol novog života i Kris- 
tova uskrsnuća, ali i tradicionalni 
uskrsni dar. Raznim bojama i tehni- 
kama mogu se ukrasiti na bezbroj 
načina, a svaki autor u oslikavanje 
unosi dio svoje osobnosti. Stoga već 
četvrtu godinu zaredom Turističko 
društvo grada Lepoglave pod pokro- 
viteljstvom Grada Lepoglave za svoje 
građane priređuje izložbu pisanica i 
radova inspiriranih uskrsnim motiv- 
ima. Na izložbi Uskrs u našem kraju 
izloženi su ručni radovi učenika svih 
lepoglavskih škola i vrtića, brojnih 
udruga i umjetnika. Ovogodišnju 
izložbu 30. je ožujka otvorio zam- 


jenik gradonačelnika Alojz Gredelj, 


Kako bi i mladi dali svoj dopri- 
nos kreativnosti i šarenilu već go- 
tovo tradicionalne uskrsne izložbe 
u lepoglavskoj Gradskog knjižnici, 
NUM, odnosno Klub mladih pri- 
premio je prikladnu radionicu os- 
likavanja pisanica u decoupage 
(salvetnoj) tehnici. Radionici se 


foto: arhiva TKIC 

Kreativnosti izlagača nema granice ni kad su u pitanju uskrsne pisani- 
ce pa se na izložbi može vidjeti i jedinstvena životinjska farma 


odazvalo dvadesetak lepoglavskih 
osnovnoškolaca i mladih koji su na 
taj način simbolično zaželjeli svojim 
sugrađanima sretne uskrsne blag- 
dane. Naime, rezultat njihove mašte 
i kreativnosti može se pogledati na 
izložbi Uskrs u našem kraju. 


a voditeljica Turističkog društva 
Kristina Loparić svim je sudion- 
Učenici 
kameničke osnovne škole brojne su 


icima uručila zahvalnice. 


okupljene razveselili svojim recitaci- 
jama i igrokazom. Izložba se može 
pogledati do utorka 10. travnja 2012. 


Šarene pisanice simbol su rađanja, novog života i Kristova uskrsnuća 


CVIJET ZA LJEPŠI GRAD Skori početak akcije 


Priznanja će biti podijeljena u prosincu u vrijeme obilježavanja Dana grada i Dana župe 
kada će Turističko društvo grada Lepoglave organizirati već tradicionalnu izložbu. 


I ovog svibnja kreće akcija “Cvi- 
jet za ljepši grad" koja se provodi u 
sklopu projekta Volim Hrvatsku. 
Za provedbu projekta u Lepoglavi 
zaduženo je Turističko društvo grada 
Lepoglave. Sve počinje podjelom 
cvjetnih sadnica i ukrasnog grm- 
lja koje će gradonačelnik i grad- 
ski djelatnici uručiti predstavnicima 
mjesnih odbora. S ciljem dodatnog 


oplemenjivanja okoliša na gradskom 
području, članovi mjesnog odbora 
zasadit će ih na području djelovanja 
svog odbora na mjestu za koje oci- 
jene da ga je potrebno uljepšati. U 
akciju će biti uključeni i svi građani 
tako da urede svoje okućnice te 
balkone obiteljskih i poslovnih ob- 
jekata. Tijekom godine fotografirat 
će se objekti i okućnice koji se ističu 


po svojoj uređenosti, a komisija 
Turističkog društva odabrat će i na- 
graditi one najuređenije. Priznanja će 
biti podijeljena u prosincu u vrijeme 
obilježavanja Dana grada i Dana župe 
kada će Turističko društvo grada Lep- 
oglave organizirati već tradicionalnu 
izložbu pod nazivom ,Cvijet za ljepši 
grad“. Tada će biti izložene fotografije 
najuređenijih okućnica i balkona te 


fotografije uređenosti grada. Također, 
kako bi se i one najmlađe građane 
uključilo u akciju, u suradnji sa 
školama na području grada i Dječjim 
vrtićem Lepoglava bit će organiziran 
prigodni natječaj likovnih i literarnih 
radova koji će isto biti predstavljeni 
na izložbi. 


KONCERT Vrijedan snomena 


Zack Dust & The Eastwoorcis 
za glazbene šmekere 


Rijetka prilika na kojoj se u pra- 
voj klupskoj atmosferi može uživati 
u predobrom zvuku ponudila se 
građanima u petak 13. siječnja u 
Domu kulture. Glazbena udruga gra- 
da Lepoglave i TKIC d.o.o. zaslužni 


su za jedan od onih koncerata koji se 
u kuloarima pravih glazbenih slado- 
kusaca još uvijek prepričavaju u stilu 
— “vo je to!?. 

Koncert na kojem su nastupili 
Zack Dust 8 The Eastwoods oku- 


pio je stotinjak posjetitelja različite 
dobi, ali istančanog glazbenog ukusa. 
Zack Dust (gitara, vokal) u prat- 
nji Igora Vugreka (bubnjevi), Vjeko- 
slava Gečeka (bas gitara), Gorana 
Branovića (violina) i Nikole Vranića 
(klavir) u dva su sata svirke izvodili 
pjesme sa Zackova prvog albuma 
“Other Side Of Ocean" te obrade 
legendi: Johnnyja Casha, Willieja 
Nelsona, Elvisa i drugih koje nikog 


nisu ostavile ravnodušnim 


foto: arhiva TKIC 


foto: arhiva TKIC 


Japanska 
umjetnost 


Klub mladih Lepoglava u nizu 
aktivnosti koje provodi orga- 
nizirao je kreativnu radionicu 
“Kreativni cafe ". 


Druga “kreativna kava" koja 
se u sklopu projekta “Klub mladih 
Lepoglava" Nezavisne udruge 
mladih, odnosno mjesečnih 
aktivnosti Kluba održala 18. 
veljače donijela je još jednu dozu 
kreativnosti u Lepoglavu. 

Kako je Kreativni cafe 
osmišljen kao mjesto i vrijeme 
gdje mladi mogu uz besplatnu 
šalicu kave ili čaja, dobrog društva 
te glazbe svoje slobodno vrijeme 
iskoristiti na kreativnost te time 
ina stjecanje novih znanja i 
vještina, mladi koji su se okupili 
u Domu kulture, gdje Klub mladih 
provodi većinu svojih aktivnosti, 
imali su prilike baviti se japanskom 
umjetnošću savijanja papira — 
origamijem. 

Radionicu je vodila 
20-godišnja Marija Herceg iz 
Ladanja Donjeg, studentica 
varaždinskog Veleučilišta, koja se 
origamijem bavi dvije godine, a 
za koji je, kako kaže, prije svega 
najbitnije strpljenje te puno prakse. 

Uz jasne Marijine upute oku- 
pljeni su se uz šalicu kave i čaja 
gotovo tri sata zabavljali izrađujući 
razne origami oblike poput 
ždrala, ukrasnih kutijica, leptira, 
ruže, a dotakli su se i 3D izrade 
origamija kako bi dobili smjernice 
za samostalnu izradu oblika poput 
labuda za koji je potrebno preko 
900 jedinstveno savijenih oblika 
papira. 

Uspoređujući zanimanje 
mladih za origami u svojoj lokalnoj 
zajednici s interesom okupljenih u 
Lepoglavi te iznenađena dobrim 
odazivom, Marija je također 
pokazala interes da održi još koju 
radionicu na temu origamija kako 
bi zainteresirani mladi za ovu 
umjetnost došli na svoje. 


foto: arhiva TKIC 

ZAJEDNICA SPORTSKIH UDRUGA GRADA LEPOGLAVE izbor za najsnortaša 20711. 


Karatisti Una Protić i Mario Slivar izabrani za 
najsportaše grada Lepoglave u 20711. godini 


Najuspješnijom muškom sportskom ekipom proglašen je Kuglački klub Lepoglava dok je za najbolju žensku sportsku ekipu izabran Ženski 


nogometni klub Lepoglava. 


X, = p 


Una Protić i Mario Slivar najbolji 
su sportaši grada Lepoglave u 2011. 
godini. To je rezultat izbora za 
najsportaše grada Lepoglave koji je 
tradicionalno na kraju prošle godine 
provela Zajednica sportskih udruga 
grada Lepoglave. 

Mario Slivar član je Karate 
kluba Lepoglava i već devet godina 
ostvaruje uspjehe na državnim i 
međunarodnim natjecanjima. Una 
Protić također je članica Karate 


Laureatima je ZSUGL uručila pehare i diplome 


kluba Lepoglava i osvajačica brojnih 
srebrnih i zlatnih medalja. Njihovi 
uspješni nastupi obilježili su i prošlu 
godinu što im je donijelo ova vrijedna 
priznanja koja su im uručena na 
svečanosti održanoj krajem godine u 
lepoglavskom Domu kulture. 

Uz najbolje sportaše proglašene 
su i najbolje ekipe. Najuspješnijom 
muškom sportskom ekipom 
proglašen je Kuglački klub Lepoglava 
dok je za najbolju žensku sportsku 


ekipu izabran Ženski nogometni klub 


Lepoglava. 
Podijeljena su i priznanja 
u kategoriji mladi  perspektivni 


sportaši. Dobili su ih Bruno Škvarić 
(Karate klub Lepoglava), Marino 
Kovač = (Karate klub Lepoglava), 
Dean  Kranjčec (Karate klub 
Lepoglava), Martin Breški (Karate 
klub Lepoglava), Slaven  Vuglač 
(Nogometni = klub = Lepoglava), 
Ivan Josipović (Nogometni klub 
Lepoglava), Iva Štefičar  (Sportsko- 
penjački klub Direkt) i Tanja 
Mravlinčić (Sportsko-penjački klub 
Direkt). 

Vladimiru tajniku 
Karate kluba Lepoglava, pripala je 


Ivanuši, 


titula zaslužni sportski djelatnik. 

sportskih udruga 
grada Lepoglave djeluje na području 
Lepoglave i objedinjuje 


Zajednica 


grada 


rad 17 sportskih udruga, sedam 
natjecateljskih i deset rekreativnih 
momčadi i udruga. Sve udruge 
sudjeluju u radu Izvršnog odbora 
Zajednice čime stječu prava na 


financijska sredstva za redovnu 
djelatnost i obvezu da rade na 
promicanju i razvoju lepoglavskog 


sporta. 


Na izboru za najsportaša okupili su se lepoglavski sportski djelat- 


nici 


8. OTVORENI ZIMSKI TURNIR U MALOM NOGOMETU 
Mal-Gal obranio prošlogodišnji naslov 


Na ovogodišnjem turniru sudjelovale su 52 momčadi 


Osvajači turnira, momčad Mal Gal 

Osmo izdanje malonogometnog 
turnira ITD Karlovačko kup Lepo- 
glava, igranog od 7. siječnja do 19. 
veljače u Lepoglavi, završilo je obra- 
nom naslova prvaka krapinske ekipe 
Mal-Gal koja je s ponajboljim hrvats- 
kim (osim reprezentativaca) i sloven- 
skim malonogometašima u sastavu 
relativno lako došla do tog ostvarenja. 

Prvog dana polufinala prvi su na 
parket izašli igrači Hudek trgotransa i 
GT Rosija. GT Rosi bolje je krenuo 
u utakmicu te vrlo brzo poveo s 2 : 
0. Hudek trgotrans, kojeg su pojačali 
legenda hrvatskog malog nogometa 
Robert Grdović i jedan od boljih 
igrača u 1. HMNL Hrvoje Penava, 
ipak dolazi k sebi te u razdoblju od 


13. do 30. minute postiže četiri gola 


očekivalo da će ekipa iz Bedenca mir- 
no privesti utakmicu kraju, GT Rosi 
najprije izjednačuje rezultat da bi na 
kraju postigao i peti pogodak i otišao 
u veliko finale. 

Drugo polufinale odigrali su 
branitelji naslova Mal-Gal te najveće 
iznenađenje turnira, domaća eki- 
pa KIMN. Nakon velike pobjede 
u četvrtfinalu nad Aso Ponosom 
Lepoglavčani nisu uspjeli pružiti 
značajniji otpor ekipi koja je u svo- 
jim redovima imala podosta igrača 
koji su nedavno osvojili Kutiju šibica. 
Konačan rezultat utakmice bio je 5 : 
1 za momčad iz Krapine. 

Takav rasplet polufinalnih utak- 
mica doveo je do toga da u nedjelju 
prve na parket izađu ekipe Hudek 
trgotrans i KIMN te međusobnim 


dvobojem odluče tko će odnijeti treće 
mjesto na ovogodišnjem izdanju 
turnira. 

Poveli su Hudeki pogotkom Ro- 
berta Grdovića u osmoj minuti da bi 
izjednačio Marko Žuliček četiri min- 
ute kasnije. Na odmor se ipak otišlo s 
prednošću Hudek trgotransa budući 
da je još jednom precizan bio Rob- 
ert Grdović, ovaj puta u 18. minuti. 
Taj rezultat stajao je na semaforu 
sve do posljednje minute utakmice 
kada je na oduševljenje pune dvorane 
izjednačio Denis Bochl te odveo 
utakmicu u neizvjesnost udaraca sa 
šest metara. 

Nakon što su u ruletu šesteraca 
s(p)retniji bili u osmini finala, igrači 
KIMN-a isto su ponovili i u ma- 
lom finalu te osigurali veliko slavlje 
i najveći uspjeh jedne lepoglavske 
ekipe (u kojoj su igrali Lepoglavčani) 
na lepoglavskom turniru. Ostaje 
žaljenje što je raspored u polufinalu 
domaćoj ekipi donio upravo Mal-Gal 
jer su se možda mogli popeti i ste- 
penicu više. 

U finalnoj utakmici ,svemirci“ 
iz Mal-Gala još su se jednom lako 
obračunali sa svojim protivnikom. 
GT Rosi svoj je prvi pogodak posti- 
gao u trenutku kada su već pet puta 
vadili loptu iz vlastite mreže. Do kraja 
susreta gledatelji su mogli vidjeti još 
tri pogotka pa je konačni rezultat fi- 
nala bio 7 : 2. 

Epitet najboljeg 
turniru uvjerljivo je pripao Dragu- 
tinu Dlesku iz GT Rosija koji je 
postigao 23 pogotka. Najbliži prat- 
itelji bili su mu Danijel Vincelj iz Aso 
Ponosa koji je postigao 15 golova te 
Karlo Murić iz KIMN-a koji je bio 
precizan deset puta. 
godine 
momčadima i pojedincima pripale 


strijelca na 


I ove najboljim 
su vrijedne novčane nagrade i pehari 
koje je osigurao organizator turnira, 
Zajednica sportskih udruga grada 
Lepoglave. 


SKUPŠTINA ŽUPANIJSKOG SAVEZA SPORTSKE 


Udruzi za sport i rekreaciju “Sport za sve " Višnjica 
uručeno priznanje HOO-a za lokalni sport i Hrvatskog 
saveza sportske rekreacije “Sport za sve " za održane 
sportske aktivnosti tijekom 2011. 


Krajem veljače u Varaždinu su 


se sastali predstavnici udruga za 
sportsku rekreaciju iz cijele županije 
kako bi odradili još jednu izbornu 
sjednicu skupštine Saveza sportske 
U radu 


skupštine sudjelovali su i predstavnici 


rekreacije “Sport za sve?. 


triju sportskih udruga s gradskog 
područja: Marko Vrtar iz DSR Lepo- 
glava, Mario Galinec iz Višnjice i 
Stjepan Ficko iz Zajednice sportskih 
udruga grada Lepoglave. 

Skupštinari su jednoglasno pri- 
hvatili izvješća o radu i financijsko 
izvješće te izabrali članove novog 
Upravnog odbora Saveza sportske 
rekreacije “Sport za sve" Varaždinske 
županije. U njemu će sljedeće četiri 
godine biti: Velimir Čić (Varaždin), 
Stjepan Hudoletnjak (Salinovec), 
Želimir Rodek (Varaždin), Marko 
Vrtar_ (Lepoglava), Vinko  Harjač 
(Ivanec, — Lančić-Knapić), Željko 
Herceg (Varaždin) i Viktor Drčec 
(Varaždin). Mario Galinec (Višnjica), 


Dragutin Kocijan i Stjepan Četrtek 
izabrani su u Nadzorni odbor. 

— Zakon o sportu sam po sebi 
neće donijeti mnogo sportskoj rekre- 
aciji u našoj županiji pa ni u cijeloj 
Hrvatskoj. Trebamo jake ljude koji će 
se moći izboriti za to da se sportska 
rekreacija prizna, adekvatno finan- 
cira, a ne da vlada mišljenje kako si 
svatko sam plaća bavljenje sportskom 
rekreacijom. Nedostaju volonteri, tre- 
ba točno reći i definirati što je sport, 
a što sportska rekreacija — rekao je na 
skupštini Stjepan Ficko istaknuvši i 
potrebu za boljom organizacijom te 
ažuriranjem registra brojnih udruga s 
popisom aktivnosti. 

Mario Galinec, — predsjednik 
Udruge za sport i rekreaciju “Sport 
za sve" Višnjica, na skupštini je pri- 
mio priznanje Hrvatskog olimpijskog 
odbora za lokalni sport i Hrvatskog 
saveza sportske rekreacije “Sport za 
sve" za održane sportske aktivnosti ti- 
jekom 2011. S ponosom je istaknuo: 
- U našu udrugu učlanjeno je 120 
članova. Aktivni smo već duži niz 
godina, a jedna od većih sportskih 
manifestacija, državne seoske igre, 
održana je baš u Višnjici za što je naša 
Udruga dobila najviše organizacijske 
ocjene. 

Nagradu Galincu predao je Mari- 
jan Vugrinčić. 


JUBILE! 40 godina košarke u Lepoglavi 


izložbom “Povijest košarke u Lenoglavi“ i 
utakmicom legendi obilježena obljetnica 


Primarni cilj nije bio da se djeca isključivo bave košarkom, već da se ovim sportom, koji je nekad služio za 
opuštanje i punjene baterija nakon odrađenih školskih aktivnosti, stvaraju kompletne osobe. 


Prošlo je 40 godina od kada se 
u Lepoglavi košarka počela aktivno 
igrati. Taj vrijedni jubilej obilježen 
je 10. ožujka prigodnom izložbom 
“Povijest košarke u Lepoglavi" 
i košarkaškom utakmicom 
lepoglavskih košarkaških legendi. 
U holu lepoglavske školske sportske 
dvorane na jednom se mjestu okupila 
lepoglavska = košarkaška = povijest, 
sadašnjost i budućnost kako bi se 
zajedno prisjetili davne 1972. godine 
kada je sve počelo uvođenjem košarke 
u aktivnosti Školskog sportskog 
društva te godina tijekom kojih 
se košarka u Lepoglavi razvijala i 
postala jedan od nositelja sportskih 
aktivnosti u gradu. 

O počecima aktivnog igranja 
košarke u Lepoglavi govorili su 
nekadašnji igrač i aktivni sudionik 
košarkaških zbivanja u Lepoglavi 
Zvonko Cujzek (Đinks) te Krešimir 
Bračko, tajnik i trener tadašnjeg 


kluba 


pritom 


Partizan. 
kako 


košarkaška groznica, koja je počela 


Košarkaškog 
Spomenuli = su 


“harati? nakon košarkaškog prvenstva 
održanog 1972. godine u Ljubljani, 
nije mimoišla ni lepoglavski kraj. 
Potaknuti 
reprezentacije i Lepoglavčani počinju 


uspjehom tadašnje 
s njenim aktivnim igranjem što je 
rezultiralo osnivanjem košarkaškog 
kluba 1979. godine. Zanimljivo je 
da su se u početku službene utakmice 
zbog adekvatnog 
košarkaškog igrališta u Lepoglavi 


nepostojanja 


igrale u Ivancu da bi kasnije i 
Lepoglava stvorila uvjete za igranje i 
razvoj košarke. 
- Nije 
bio isključivo da se djeca bave 
košarkaškim = sportom, već da 
stvaramo nekakvu budućnost, da im 
to bude određen način opuštanja i 


nam primarni cilj 


foto: arhiva TKIC 


Izložba je bila postavljena u holu školske sportske dvorane 


r 7 


Košarkaška povijest Lepoglave prikazana je na starim fotografijama 


punjenja baterija nakon odrađenih 
školskih = aktivnosti. < Mislim da 
smo u tome uspjeli. Izuzetno mi 
je drago što su se nekadašnji igrači 
fakultetski obrazovali te se afirmirali 
u hrvatskom društvu. Mislim da je to 
i neki primarni cilj sporta. Rezultat 
je na neki način važan u sportu, ali 


KARATE KLUB LEPOGLAVA Odlični rezultati 


Osam ot deset medalja 


Karatisti Karate kluba Lepoglava uspješno nastupili na 
Prvenstvu Sjeverozapadne Hrvatske osvojivši osam medalja. 

Mladi  karatisti Karate kluba 
Lepoglava uspješno su nastupili na 
Prvenstvu Sjeverozapadne Hrvatske 
u borbama i katama održanom 
15. siječnja u Križevcima. U jakoj 
konkurenciji 290 natjecatelja iz 19 
klubova s područja šest hrvatskih 
županija lepoglavski karatisti ostvarili 
su odlične rezultate. Nastupivši u 
deset kategorija osvojili su čak osam 


medalja. Zlatom su se okitili Martin 
Breški, Una Protić i dva puta Mario 
Slivar, srebro je osvojila Helena 
Klarić, a bronce Bruno Škvarić i 
Dean Kranjčec. 

Na prvenstvu su nastupile i 
Izidora i Dolores Juriša te Danijela 
Kranjčec, no izgubile su borbe za 
treće mjesto. 


moramo uz sve “tražiti* kompletnog 
čovjeka jer se egzistencija u sportu 
može = osigurati = profesionalnim 
bavljenjem sportom, a ne možemo 
svi biti profesionalci. Drago mi je 
da i sadašnja rukovodeća garnitura u 
Košarkaškom klubu Lepoglava slijedi 


taj put koji bi trebao biti primjer 


i drugim klubovima — istaknuo je 
Krešimir Bračko. 

Perjanica  lepoglavske košarke 
danas je Košarkaški klub Lepoglava 
koji uz seniorsku ekipu ima aktivne 
i ostale dobne skupine košarkaša 
koje uz učenje košarke potiču na 
kreativnost i sudjelovanje u brojnim 
društvenim zbivanjima. 

Naglašavajući upravo važnost 
da otvori 
izložbu pripala je najmlađem igraču 


rada s mladima čast 
Košarkaškog kluba Lepoglava Karlu 
Baniću. 

Otvorenju izložbe nazočili su 
i zamjenik varaždinskog župana 
Milan  Pavleković te  lepoglavski 
dogradonačelnik Alojz Gredelj. Za 
glazbeni ugođaj pobrinuli su se mladi 
lepoglavski glazbenici Lucija Juriša i 
Dorian Varović. 

Nakon 
lepoglavske 


otvorenja izložbe 
košarkaške 


druženje su nastavile pod obručima. 


legende 


Staro prijateljstvo bilo je vidljivo i 
na rezultatu. Zanimljiva utakmica 
u kojoj je “stara garda" pokazala da 
još uvijek uživa u košarci, završila je 
neriješenim rezultatom. Produžeci su 


«_ 1: Ru vr 
odigrani u restoranu Ivančica. 


Utakmica “starih majstora" 


CROSS LIGA Lepoglava 2012. 
Počinje nova sezona 


Natjecati se mogu svi zainteresirani građani, trkači ili 
rekreativci, poručuju iz Udruge za sportsku rekreaciju 
“Sport za sve“. Potrebna je samo dobra volja. 


CROSS LIGA 


tepogćava 


U utorak 17.4. s početkom u 
18 sati u Sportsko-rekreacijskom 
centru Lepoglava započinje nova, 
sedma sezona lepoglavske cross lige. 
Natjecati se mogu trkači i rekreativci 
koji će biti podijeljeni u kategorije 
djeca (do 5 godina, od 5 do 7 te od 
8 do 10 godina), mladež (od 11 do 
15 i od 16 do 19 godina), odrasli 
(20 i više godina i rekreativci) te 
obitelji. Dužina staze je od 100 do 
2000 metara ovisno o natjecateljskoj 


Trčanjem do zaravlja 


kategoriji. Liga se sastoji od ukupno 
12 kola koji su podijeljeni na proljetni 
i jesenski dio. Za ukupni plasman 
pojedinog trkača zbrajaju se bodovi 
svih kola cross lige, no potrebno je 
sudjelovati u najmanje pet kola lige 
koja su na rasporedu svakog utorka u 
18 sati. 

Natjecanje organizira Udruga za 
sportsku rekreaciju ,Sport za sve“, 
a pokrovitelji su Grad Lepoglava i 
Zajednica sportskih udruga. 

SPORTSKO PENJANJE 
Direktovci 
domaćini 
završnice 
Regionalne 
lige 


Natjecanje se održalo na um- 
jetnoj stijeni penjačkog centra 
u Domu kulture. 


Penjački centar u lepoglavs- 
kom Domu kulture bio je 4. ožujka 
poprište završnog 5. kola Region- 
alne lige u sportskom penjanju. 
Natjecanje koje je organizirao 
Sportsko-penjački klub Direkt 
Lepoglava u Lepoglavi je okupilo 
30 penjača i penjačica. 

U konkurenciji deset 
penjačica domaća penjačica Tanja 
Mravlinčić osvojila je četvrto, a Iva 
Štefičar osmo mjesto. 

U muškoj konkurenciji među 
20 penjača domaće boje branili su 
Ivan Štefičar, Valentin Mravlinčić i 
Marko Veseljak. Ivan je natjecanje 
završio na 10., Valentin na 13., a 
Marko na 14. mjestu. 

Budući da je ovo bilo završno 
natjecanje Regionalne lige, 
poznat je i konačan poredak. Tu 
je Tanja Mravlinčić zauzela visoko 
peto, a Iva Štefičar 16. mjesto u 
konkurenciji 29 penjačica. 

Kod penjača Filip Loparić 
zauzeo je 16. mjesto, Ivan Štefičar 
21. mjesto, Valentin Mravlinčić i 
Marko Veseljak podijelili su 25. 
mjesto dok je Tihomir Bregović 
ukupno 39. u konkurenciji 73 
penjača. 


Prvo zlato 
za SPK 
Direkt 


Valentin Mravlinčić, član 
Sportsko-penjačkog kluba Direkt 
iz Lepoglave, svoj nastup u 
prvom kolu Prvenstva Hrvatske 
u “LEAD" disciplini, kategoriji 
cicibani, “začinio" je na najbolji 
način, osvajanjem prvog mjesta 
i zlatne medalje. Natjecanje je 
održano u Zagrebu 25. i 26. 
veljače i bit će upisano u klupsku 
povijest jer je to prva medalja za 
SPK Direkt. 

U kategoriji kadetkinja 
nastupile su Iva Štefičar i Tanja 
Mravlinčić osvojivši četvrto, 
odnosno peto mjesto. 


foto: arhiva Muzeja Lepoglave 


LEPOGLAVA Paulinski samostan 


S demokratskim promjenama samostan prestaje biti dio Kaznionice i tako izobličen 2001. godine vraćen je Crkvi pripavši 
Varaždinskoj biskupiji koja u njega želi smjestiti pastoralni biskupijski centar. 


Davne 1399. godine, 27. 
siječnja, kralj Sigismund dodijelio 
je već gotovo porušeni grad Lepo- 
glavu grofovima Celjskim da bi nji- 
hovim zalaganjem, posebice grofa 
Hermana, već iduće godine u 
Lepoglavi bio utemeljen pavlinski 
samostan. Od tada pa do današnjih 
dana prostor unutar samostanskih 
zidina bio je žarište vjerskog života, 
kulture, prosvjetiteljstva, znanosti i 
napretka, ali nažalost i mjesto ljud- 
ske patnje i stradanja. 

Željezna, još uvijek zatvorska, 
vrata kojima se u samostan ulazi sa 
zadnje strane vode u zdanje koje je 
stoljećima za ovdašnje ljude, iako 
su živjeli uz njega i sudbinom bili 
vezani za puno toga što se u njemu 
događalo, ipak bilo obavijeno ve- 
lom tajni. Do 1786. godine kada 
car Josip II. ukida pavlinski red, u 
nepuna tri stoljeća života i rada u 
Lepoglavi, pavlini, bijeli fratri kako 
ih narod zove, ostavili su neizbri- 
siv trag. Spomenimo samo da je 
u samostanu koji i danas podsjeća 
na bogatu lepoglavsku povijest u 
16. stoljeću utemeljena gimnazija 
što predstavlja početak školstva u 
Hrvatskoj. Stoljeće kasnije pav- 
lini dobivaju dopuštenje za dodjelu 
doktorata iz filozofije i teologije 
čime je Lepoglava stekla status 
prvog hrvatskog sveučilišta u ko- 
jem je po današnjim saznanjima 
obranjeno 75 doktorskih dizertaci- 
ja. Tu je pavlin Ivan Belostenec pis- 
ao Gazophylacium, najznačajnije 


hrvatsko djelo 18. stoljeća, a Ivan 
Ranger nadaleko poznatim baroknim 
freskama oslikavao je svodove i zidove 
crkava i kapela ovog kraja. I drugi 
pavlini svojim djelovanjem ostavljali 
su neizbrisiv trag u hrvatskoj kulturi 
i znanosti. 

Ukidanjem pavlinskog reda i nes- 
tankom pavlina u Lepoglavi zamire 


sav kulturni i znanstveni rad, nestaje 
bogato kulturno i znanstveno blago, 
a samostan 1854. godine, nakon 
što je stoljećima bio žarište prosv- 
jetiteljstva i razvoja, postaje kaznion- 
ica, mjesto patnje i stradanja. Kao da 
se na čudan i pomalo groteskan način 
njime poigrala sudbina. Režimi koji 
su unutar zidina samostana zatvarali, 
mučili i ubijali svoje protivnike i 
neistomišljenike pretvorili su mjesto 
duhovnosti, rušeći njegove pojedine 
dijelove i nakaradno ga dograđujući, 
u hladnu tamnicu ideja i žarište ljud- 
ske patnje. 


Srećom, s demokratskim prom- 
jenama samostan prestaje biti dio 
Kaznionice i tako izobličen 2001. 


godine vraćen je Crkvi pripavši 
Varaždinskoj biskupiji koja u njega 
želi smjestiti pastoralni biskupijski 
centar. Započeli su radovi na obnovi 
koji su 2006. postali opsežniji. Uk- 


lanjaju se prezidi, stropovi, betonske 


naslage iz hodnika i gitre s prozora. 
Tako nestaju zatvoreni okovi s ove 
prekrasne građevine te se pronalaze 
rijetki sačuvani ostaci kulturnog 
djelovanja pavlina. Radovi su zbog 
nedostatka financijskih sredstava stali. 
Šetnja samostanskim hodnicima i so- 
bama kojih je u samostanu 50-ak ne 
ostavlja ravnodušnim te je nemoguće 
ne misliti o vremenima kada su njima 
prolazili i u samostanu djelovali pav- 
lini. To je posebno izraženo u pro- 
storijama u kojima su na zidovima 
sačuvane freske i natpisi koji upućuju 
na te dane. No, u dijelu samostana 


foto: arhiva TKIC 


gdje su još uvijek na sobama zatvor- 
ska vrata koja sobe pretvaraju u ćelije, 
susret s nelagodom normalna je stvar. 
Pogled kroz mali stražarski otvor na 
vratima ćelija u kojima nije bilo gri- 
janja, a u koje se kroz mali ćelijski 
prozor teško probijalo sunce, za hlad- 
nih dana, kakav je bio i dan obilaska 
samostana, dočarava dio zatvoreničke 
patnje. 

Nakon obnove samostana za 
koju će, prema riječima lepoglavsk- 
og župnika vlč. Andrije Kišičeka 
zahvaljujući kojem smo razgledali sa- 
mostan, trebati 20-ak milijuna kuna, 
na dane kada je samostan služio 
kao kaznionica podsjećat će samo 
zatvoreničke sobe poznatijih zatvore- 
nika - Tite, Franje Tuđmana i Moše 
Pijade. Ostale sobe bit će uređene 
za smještaj onih koji će u potrazi za 
duhovnošću dolaziti u Lepoglavu. 
U izvornom obliku sačuvane će biti 
i sobe u kojima su živjeli istaknuti 
pavlini kao primjerice Ivan Ranger i 


prostorije u kojima su pavlini bla- 
govali te u kojima je bila smještena 
njihova ljekarna. Uredit će se i van- 
jski prostor unutar samostana u 
kojem se još uvijek nalazi zdenac te 
okolica samostana u kojoj će svat- 
ko moći pronaći trenutak spokoja 
i mira. 


MLADI i CRKVA Susreti mladih 


Na susret koji se održava svake subote u 19 sati dođe oko 15 mladih. Većinom su to 
srednjoškolci, studenti i radnička mladež od koje dobar dio u nadi traži posao. 


Potaknutiželjom zaboljim upozn- 
avanjem Boga i jačanjem prijateljstva 
s Njim, mladi Lepoglavčani okupljaju 
se subotom u župnom dvoru kako bi 
zajedničkim razmišljanjem o biblijs- 
kim tekstovima, poukama o vjeri koje 
su osmišljene na suvremen i atrakti- 
van način, razgovorima, molitvom, 
pjesmama, filmovima i druženjem 
produbili svoju vjeru. 

Zajednica mladih 
župe započela je s okupljanjima još 


lepoglavske 


2001. godine, a u rujnu prošle go- 
dine đakon Petar Mlakar preuzeo je 
vođenje susreta mladih. 

- Na prvi susret došla je jedna 
osoba, na drugi dvije, na treći tri 
i onda kad sam pomislio da će na 
četvrti susret doći četiri osobe, došlo 
ih je devet što me ugodno iznenadilo. 
Sada na susret koji se održava svake 
subote u 19 sati dođe oko 15 mladih. 
Većinom su to srednjoškolci, studenti 
i radnička mladež od koje dobar dio 
strpljivo i u nadi traži posao — kazao 
je đakon Petar Mlakar. 

- Imam 26 godina, rođen sam 
i odrastao u Varaždinu (Varaždinec, 
domovine sin) gdje sam završio os- 
novnu i srednju školu, a nakon toga 
upisao studij teologije na Katoličkom 
bogoslovnom fakultetu u Zagrebu. 


foto: arhiva TKIC 


Na prvi susret došla je jedna oso- 
ba, a na četvrtom susretu okupilo 
se njih devetero 


Studij sam počeo kao laik, ali tijekom 
studija osjetio sam želju i poziv postati 
svećenikom pa sam na početku treće 
godine studija stupio u svećeničku 
formaciju u Nadbiskupskom  bo- 
goslovnom sjemeništu na Kaptolu. 
U lipnju 2011. u varaždinskoj kat- 
edrali zaređen sam za đakona nakon 
čega me biskup Josip Mrzljak po- 
slao na đakonski praktikum u župu 
Bezgrešnog začeća BDM u Lepo- 
glavu i tu ću svakako biti do kraja 
svibnja ove godine. 10. lipnja 2012. 
obredom ređenja u varaždinskoj kat- 
edrali postat ću svećenik, a kamo će 
me biskup nakon toga poslati, zasad 
još ne znam. Bilo bi lijepo ostati ba- 


rem još neko vrijeme u Lepoglavi, 
ali o tome ne odlučujem ja, nego 
moj biskup kojem sam kao Kristovu 
pastiru naše Varaždinske biskupije 
obećao poslušnost — objasnio je Petar. 

Susret obično traje sat i pol 
do dva, a onda slijedi neobavezno 
druženje na kojem u pravilu ostane 
skoro većina mladih dok neki odu 
“dalje u život", u subotnji izlazak — i 
to se stigne! 

- Lijepo je osjetiti i vidjeti kako 
se rađa zajedništvo i povezanost 
među mladima i kako im ovi sus- 
reti pomažu da prodube svoju vjeru 
i odnos s Bogom. Oni sami svjedoče 
da im to puno znači i čini im život 
kvalitetnijim, smislenijim i radosni- 
jim. I sam imam iskustvo da vjera, 
jednom kad se malo jače otvoriš i 
kad te pogodi Božja ljubav, mijenja 
čovjekov život i mnoge stvari unutar 
osobe dovodi u red. Kao što je to još 
davno, u četvrtom stoljeću, mudro 
rekao sveti Augustin: ,Za sebe si nas 
stvorio, Gospodine, i nemirno je srce 
naše dok se ne smiri u Tebi“. Drago 
mi je što kao đakon i budući svećenik 
mogu doprinijeti tome da i drugi, a 
posebno mladi, dožive to dragocjeno 
iskustvo smirenosti i radosti u Božjoj 
blizini - rekao je Petar. 


